ועדת הפנים ואיכות הסביבה, כנסת 15, פרוטוקול מספר 167, 2000-10-31 09:30

דוד אזולאי: רבותי בוקר טוב לכולם.

דוד אזולאי: אני מקדם בברכה את המפכ"ל ואת ממ"ז דרום.

דוד אזולאי: הנושא שעל סדר היום הוא הפשיעה באיזור הדרום, על פי בקשתו של חבר הכנסת שירי וייצמן.

דוד אזולאי: אנחנו היינו אמורים היום לקיים דיון בעניין נוסף: מעצר קטינים עד לתום ההליכים.

דוד אזולאי: לצערי הרב, משום מה המשטרה טוענת שהדבר לא תואם אתה מראש, למרות שאני טוען שזה כן תואם מראש.

דוד אזולאי: אנחנו הודענו על כך ביום ראשון, אבל אני אכבד את רצון המשטרה.

אחמד טיבי: למה לא תכבד את חברי הכנסת?

אחמד טיבי: זה נושא שהוא גורלי בשבילנו.

דוד אזולאי: חבר הכנסת טיבי.

אחמד טיבי: זה מאד גורלי.

אחמד טיבי: צריך לדון בנושא הזה.

דוד אזולאי: אתם מוכנים לתת לי לפתוח את הדיון?

עסאם מח'ול: כן.

דוד אזולאי: אז תתנו לי לפתוח את הדיון.

עסאם מח'ול: אנחנו רק הערנו.

דוד אזולאי: שמעתי את ההערות שלכם.

אחמד טיבי: אבל זה מאד חשוב לנו.

זאב בוים: האינתיפאדה הפרלמנטרית.

עסאם מח'ול: תפסיק להסית.

עסאם מח'ול: תפסיק עם ההסתה.

טלב אלסאנע: תקרא אותו לסדר.

זאב בוים: טרור והפחדה.

זאב בוים: זה מה שאתה מנסה לעשות.

דוד אזולאי: חברי הכנסת.

עסאם מח'ול: גם יורים בילדים וגם הורגים ילדים וגם פוגעים בדמוקרטיה.

עסאם מח'ול: יש להם אינטרס לברוח מהנושא הזה.

עסאם מח'ול: יש להם אינטרס.

עסאם מח'ול: יש להם מה להסתיר.

יהודית נאות: אולי אם תדע שיש גם ילדים יהודים שעצורים אז תפסיק?

דוד אזולאי: רבותיי חברי הכנסת.

דוד אזולאי: חבר הכנסת עסאם מח'ול, עוד הפרעה ואני מוציא אותך החוצה.

עסאם מח'ול: אני לא מפריע.

דוד אזולאי: אתה לא תפריע כאן.

אחמד טיבי: למה הסכמתם שהם לא ידונו?

אחמד טיבי: למה הסכמתם?

עסאם מח'ול: הם מנסים להתחמק מלדון, המשטרה.

עסאם מח'ול: הם בורחים מהאחריות של התעללות בילדים.

אחמד טיבי: ילדים בכלא והם לא רוצים לדון?

אחמד טיבי: על מה אתם רוצים לדון?

אחמד טיבי: שבדואים גונבים מיהודים?

אחמד טיבי: זה הכל?

עסאם מח'ול: לא המפכ"ל ולא השר לא יוכלו להמשיך ולברוח מהאחריות שלהם.

דוד אזולאי: חבר הכנסת מח'ול, צא החוצה.

עסאם מח'ול: הם גם יורים בילדים וגם בורחים.

עסאם מח'ול: צריך לשים קץ לבריחה הזאת.

דוד אזולאי: חבר הכנסת עסאם מח'ול, צא החוצה.

דוד אזולאי: אי אפשר ככה.

חוסניה ג'בארה: יושב ראש הוועדה, הצעה לסדר.

דוד אזולאי: רגע.

דוד אזולאי: לא רוצה לשמוע אף אחד.

דוד אזולאי: שבי ותמתיני שתי דקות עד שאני אפתח את הדיון.

דוד אזולאי: מה קרה לכם?

שירי וייצמן: הוא עוד לא פתח את הפה.

שירי וייצמן: מה קרה?

דוד אזולאי: רבותי חברי הכנסת, אני מודיע לכם: אני לא אתן כאן שיפוצצו את הישיבות.

דוד אזולאי: אני מבין את הכאב ואת הרוגז שיש בנושא הזה שהוא מאד טעון.

דוד אזולאי: מי שחושב כאן שמדובר רק על עצירים ערבים בלבד, אני מודיע שיש גם יהודים.

דוד אזולאי: הבעיה טעונה, הבעיה כאובה.

דוד אזולאי: אבל אם אתם חושבים...

חוסניה ג'בארה: אז צריך לדון בזה.

דוד אזולאי: אני מבקש.

טלב אלסאנע: מה זה אם אתם חושבים?

דוד אזולאי: חבר הכנסת אלסאנע.

טלב אלסאנע: היו שלושה עשר יהודים הרוגים?

טלב אלסאנע: לא היו.

טלב אלסאנע: לא היו מאות פצועים יהודים.

דוד אזולאי: אתה רוצה לצעוק?

דוד אזולאי: אתה רוצה גם לצאת החוצה?

טלב אלסאנע: אני ביקשתי להעמיד דברים על דיוקם.

טלב אלסאנע: רק להעמיד דברים על דיוקם.

טלב אלסאנע: זה לא אותו דבר.

דוד אזולאי: אני מבקש, חברי הכנסת, אנא מכם.

דוד אזולאי: הנושא הוא רגיש ואנחנו רוצים לקיים פה דיון והאמינו לי, אני לא אתן למשטרה לחמוק מהעניין הזה ולא לפרקליטות.

דוד אזולאי: הדיון יתקיים, ירצו או לא ירצו.

יהודית נאות: מתי?

דוד אזולאי: דקה.

דוד אזולאי: סבלנות.

חוסניה ג'בארה: זו כל השאלה.

דוד אזולאי: סבלנות.

דוד אזולאי: אנחנו מודעים לבעיה.

דוד אזולאי: אני מבקש.

דוד אזולאי: הנושא שעל סדר היום הוא נושא הפשיעה בדרום.

דוד אזולאי: לגבי הנושא של מעצר הקטינים וכל הדברים האחרים הקשורים למשטרה, בשבוע הבא, אני אומר את זה בנוכחות המפכ"ל כאן, יתקיים דיון בוועדה.

דוד אזולאי: אנחנו דורשים מהמשטרה להופיע כאן יחד עם הפרקליטות ולתת תשובות לאותם הורים מודאגים שבניהם יושבים במעצר.

דוד אזולאי: אני אומר, עם כל הגינוי ואני מגנה את זריקות האבנים, ואת ההתפרעויות.

דוד אזולאי: ..

טלב אלסאנע: ואת הירי בכדורי גומי ואת השימוש באש חיה.

טלב אלסאנע: צריך לגלות את זה.

טלב אלסאנע: גם על זה צריך לדון.

טלב אלסאנע: את ההרג של האנשים.

זאב בוים: שמענו אותך.

אחמד טיבי: תגיד לי, מה אתה?

אחמד טיבי: פטרון שלו?

אחמד טיבי: מה זה שמענו אותך?

אחמד טיבי: תן לו לדבר.

אחמד טיבי: מה זה?

אחמד טיבי: אתה יושב ראש הוועדה?

יהודית נאות: מה קרה לך?

יהודית נאות: מה אתה מזלזל?

אחמד טיבי: אני מזלזל, כשיורים בנו ואין לנו קול, אז אני מזלזל.

דוד אזולאי: חבר הכנסת טיבי, אני מבקש.

דוד אזולאי: חבר הכנסת אחמד טיבי ביקש הצעה לסדר.

דוד אזולאי: בבקשה.

חוסניה ג'בארה: גם אני ביקשתי הצעה לסדר.

דוד אזולאי: אני אתן לך.

דוד אזולאי: תכף אני אתן לך.

דוד אזולאי: רק רגע.

דוד אזולאי: הצעה לסדר, בבקשה.

אחמד טיבי: אני יודע, אני בדקתי בוועדת הפנים, שהנושא תואם עם המשטרה מראש, בניגוד לטענת המשטרה שהנושא לא תואם אתה.

אחמד טיבי: זה נושא שלגבינו הוא נושא קריטי, רגיש, כואב.

אחמד טיבי: אני מקבל את העובדה שצריך לדון בשני הנושאים.

אחמד טיבי: עצירים, ערבים, יהודים.

אחמד טיבי: יש לנו תלמידים שמאבדים שנת לימודים בגלל מעצר עד תום ההליכים.

אחמד טיבי: יש לנו תלמידים שכשעוצרים אותם מכים בהם ומרביצים להם אנשי משטרה.

אחמד טיבי: יש לנו טענות קשות על התנהגות המשטרה.

אחמד טיבי: וועדת הפנים קיימת בדיוק, אבל בדיוק, בשביל הנושאים האלה.

אחמד טיבי: הנושא הזה הוא הרבה יותר דחוף, חברי הכנסת.

אחמד טיבי: ..

דוד אזולאי: תודה רבה.

אחמד טיבי: אני רק אשלים את המשפט, אדוני היושב ראש.

אחמד טיבי: הרבה יותר דחוף מאשר הפשיעה בדרום, שהיא גם נושא שראוי לדיון.

אחמד טיבי: לכן, אני לא מבין את סדר העדיפויות.

אחמד טיבי: אתם לא מגלים הבנה לכאב שלנו.

דוד אזולאי: תודה רבה.

דוד אזולאי: אני מודיע לך שהנושא הזה של פשיעה בדרום נקבע לפני חודשיים.

שירי וייצמן: לפני ארבעה חודשים.

שירי וייצמן: בגלל הפגרה ובגלל שהמשטרה היתה עסוקה בדברים אחרים, הסכמנו לדחות את זה.

אחמד טיבי: באותה ישיבה אפשר לדון בשני הנושאים.

שירי וייצמן: בסדר, אבל כשנתבקשו.

שירי וייצמן: ..

דוד אזולאי: חבר הכנסת וייצמן, אני מבקש.

שירי וייצמן: כשנתבקשו לזמן את הישיבה הזו בכלל לא היה הסיפור הזה.

שירי וייצמן: זה היה לפני ארבעה חודשים.

דוד אזולאי: חבר הכנסת וייצמן.

חוסניה ג'בארה: אדוני היושב ראש, אנחנו שומעים תמיד, שלפעמים כשבא לוועדת הפנים נושא רגיש למגזר הערבי אז אומרים וטוענים שזה לא מתואם מראש.

חוסניה ג'בארה: אם זה לא מתואם מראש עם המשטרה והמשטרה אין לה תשובות בשבילנו, אני מבקשת לכנס את וועדת הפנים במיוחד לנושא הזה של מעצר הקטינים, שחשוב לנו.

דוד אזולאי: תודה רבה.

דוד אזולאי: חבר הכנסת בוים, בבקשה.

זאב בוים: אדוני היושב ראש, לא יאמינו פה כמה שאני מסכים, באופן מוזר ופרדוכסלי, עם מה שאמר חבר הכנסת אחמד טיבי.

זאב בוים: אני רוצה להזכיר לך שרק אתמול שוחחנו על העניין ואמרנו שנעלה את זה על סדר היום, את הנושא של מעצרים עד תום ההליכים ואתה אפילו בקשת לבחון את האפשרות שנביא אנשים, הורים.

דוד אזולאי: יש פה.

דוד אזולאי: הם יושבים כאן.

זאב בוים: כן.

זאב בוים: אנחנו בדקנו והם פנו ואנחנו פנינו אליהם ונתנו להם אישורי כניסה.

זאב בוים: באו לכאן אנשים מתוך ידיעה ברורה שנוכח הדחיפות של העניין ידונו בו.

זאב בוים: אנחנו רק התחלנו בכמה מילים לדון וחבר הכנסת טיבי דיבר על הבעייתיות שישנה פה, של משמעות המעצר עד תום ההליכים עם כל ההשלכות של זה.

זאב בוים: אני חושב שזה לא נכון לא לדון ואני כידוע איש דרום ובהחלט מסכים שזה נושא מאד דחוף שראוי לטפל בו, אבל יש דבר שהוא עוד יותר דחוף מזה.

זאב בוים: אתה, אדוני, אתה אתמול ראית צורך ונחיצות והכרת בדחיפות הנושא וגייסנו לכאן את האנשים.

זאב בוים: לכן אני חושב, שצריך לעשות "על הרגע" עוד שיקול דעת.

זאב בוים: אולי בכל זאת, נוכח העובדה שפה התכנסו אנשים רק למטרה הזאת, נדון בזה.

זאב בוים: אנחנו חברי הכנסת הרי יכולים לדון בנושא כזה, בנושא אחר וכולי, אבל האנשים פה ביטלו יום עבודה, כל אחד ועיסוקו, כדי לבוא לכאן על פי קריאתנו ועל פי בקשתנו.

דוד אזולאי: תודה רבה לחבר הכנסת בוים.

דוד אזולאי: אני מבקש רק הצעות לסדר.

דוד אזולאי: חברת הכנסת יהודית נאות.

יהודית נאות: אני חושבת שכמו שהורים וחברי כנסת יכולים להיערך להודעה של יום קודם לגבי נושא שרוצים לדון בו...

דוד אזולאי: גם חברי כנסת.

יהודית נאות: גם חברי כנסת וגם הורים וגם עוד אנשים.

יהודית נאות: ..

דוד אזולאי: במיוחד שזה לא יום קודם.

דוד אזולאי: זה מיום ראשון.

יהודית נאות: אז אני רוצה לומר שגם המשטרה.

יהודית נאות: הרי אלה לא דברים שהם צריכים להמציא להם את התשובות.

יהודית נאות: יושבים כאן בכירי המשטרה.

יהודית נאות: לא צריכים לבדוק בפיקוד הבכיר מה הן התשובות הראויות.

יהודית נאות: אני חושבת שאנחנו יכולים לדון בשני הנושאים, כפי שאנחנו עושים לא פעם אחת ואני לא מסכימה שצריך לדחות נושא כזה אקוטי לשבוע, כי בינתיים הילדים עצורים.

דוד אזולאי: תודה רבה.

דוד אזולאי: חבר הכנסת טלב אלסאנע, בבקשה.

טלב אלסאנע: אדוני היושב ראש.

טלב אלסאנע: אני סבור שעצם קיום הדיון הזה מגלה, לצערי הרב, איזושהי אטימות מוחלטת למה שמתרחש בפועל.

טלב אלסאנע: במקרה של אדם שנמצא במצב קריטי וצריך להכניס אותו לטיפול נמרץ, לא עוזבים אותו והולכים לטפל באדם שיש לו שפעת.

טלב אלסאנע: העבריינות בדרום לא נוצרה תמול שלשום וזה סובל דיחוי לעוד שנה.

טלב אלסאנע: אני מהדרום ואנחנו מעונינים לטפל בזה, אבל יש עניין שהוא מאד מהותי וקריטי.

טלב אלסאנע: זה שאנחנו פוסחים עליו זה מראה על אטימות ועל חוסר רגישות מוחלט.

טלב אלסאנע: המשטרה חייבת לתת את הדין על הדברים האלה.

טלב אלסאנע: או שהמשטרה היא בעלת שני כובעים.

טלב אלסאנע: כשבאים לדון בעניינים שנוגעים לציבור הערבי היא בכובע אחד, בתפיסה אחת וכשבאים לדון בנושאים של פשיעה רגילה, היא בתפיסה אחרת.

טלב אלסאנע: חברי הכנסת נמצאים.

טלב אלסאנע: נציגי המשטרה נמצאים.

יהודית נאות: למה אתה מסיק את המסקנות?

טלב אלסאנע: תרשי לי.

טלב אלסאנע: אני חושב שחברי הכנסת נמצאים, היושב ראש נמצא, אפשר לקיים דיון ולתת תשובות.

טלב אלסאנע: המשטרה חייבת הרבה הרבה תשובות על הרבה הרבה פשעים שנעשו על ידה, שהיא זו שחייבת למנוע את הפשיעה.

דוד אזולאי: אמרנו הצעה לסדר.

דוד אזולאי: זה כבר נאום.

דוד אזולאי: זו לא הצעה.

דוד אזולאי: חבר הכנסת רחבעם זאבי, בבקשה.

רחבעם זאבי: אדוני היושב ראש, אני לא חבר בוועדה.

רחבעם זאבי: באתי לישיבה הזאת בין השאר – ואתה יודע זאת – כדי לבחון יחד עם המשטרה את הנושא של הנערים הקטינים.

רחבעם זאבי: גם יהודים וגם ערבים.

רחבעם זאבי: לשמוע, אולי יש הסבר צודק.

רחבעם זאבי: אולי הסבר שלא מתקבל על דעתנו ותפקידנו לבקר את הזרוע המבצעת.

רחבעם זאבי: אבל, אני לא מסכים להיות באף דיון שמתנהל תחת טרור.

רחבעם זאבי: הפניה שלי היא כפולה.

רחבעם זאבי: אחת לחברי הכנסת הערבים: אתם רוצים לדון בנושא הזה?

רחבעם זאבי: אתם רוצים את ההבנה והתמיכה שלנו, היהודים?

רחבעם זאבי: שאנחנו גם כן מיעוט פה בבית הזה?

רחבעם זאבי: בבקשה בלי טרור.

רחבעם זאבי: בלי צעקות.

רחבעם זאבי: תעלו את הנושא ונדון.

דוד אזולאי: בבקשה הצעה לסדר.

רחבעם זאבי: הפניה השניה שלי היא אליך היושב ראש, לקבוע מועד מתואם עם המטה הארצי בהקדם כדי שאנחנו נרחיב את הדיון גם לנושא שהביעו לגביו פה חברים את המשאלה, את הדרישה את התביעה לקיים לגביו דיון.

דוד אזולאי: תודה רבה.

דוד אזולאי: חבר הכנסת איוב קרא, בבקשה.

איוב קרא: אדוני היושב ראש, אני חושב, שבדיונים שמתנהלים בכנסת אפשר לשמוע את היושב ראש לפני שמגיבים, לפני שמעלים מחלוקות ואי אפשר לשבת בבית כזה שכל היום צריך רק לשמוע בו צעקות ולא מבינים מה בכלל רוצים פה.

איוב קרא: האם הדיון מיועד לערבים או יהודים?

איוב קרא: תסביר את זה מראש שיבינו כולם לאיזה כיוון הלכת, כדי שלא יחשבו שיש שתי מדינות בתוך הבית.

איוב קרא: זה לא יעלה על הדעת.

איוב קרא: אי אפשר ככה כל הזמן להרוס את האוזניים שלנו.

דוד אזולאי: תודה רבה.

דוד אזולאי: חבר הכנסת שירי וייצמן.

שירי וייצמן: אדוני היושב ראש, אני חושב שחברי הכנסת היו צריכים וחייבים להתעלות מעל כל הלחץ.

שירי וייצמן: כולם נמצאים בלחץ.

שירי וייצמן: אני יודע שגם חברים שלך דיברו אתך על מעצר שהיה של קטינים והכאב הוא כאב משותף, אבל אי אפשר לדיון שתוכנן ונתבקש לפני כמה חודשים לזמן את האנשים המכובדים שיושבים כאן, עם כל חילוקי הדעות שיש עם ניצב כזה או אחר, או כעס כלפי ניצב כזה או אחר, ללכת ולהכניס את הכל לאותו סיר ולסטות מהעניין.

שירי וייצמן: אנחנו יושבים כבר עשרים דקות ואתה יודע שיש לנו עוד וועדות על הראש.

שירי וייצמן: הדיון הזה נעשה בלחץ של שלושה חודשים, כשלמשטרה יש גם מה לעשות בימים כאלה.

שירי וייצמן: לכן אני מציע שנתחיל מיד בדיון שלשמו התכנסנו ומיד לקבוע דיון.

שירי וייצמן: אני גם מאמין שאין להם עניין להתחמק.

שירי וייצמן: איזה עניין יש להם להתחמק?

שירי וייצמן: לבוא הנה בצורה מסודרת ומכובדת ולדון.

דוד אזולאי: אתה רק תגיד לפני כמה זמן בקשת ממני את הדיון הזה?

שירי וייצמן: לפני שלושה חודשים.

דוד אזולאי: אתה יודע מה זה לקבל תאריך אצל המפכ"ל בוועדה?

דוד אזולאי: אני מודיע לך שזאת משימה קשה מאד.

דוד אזולאי: רבותיי חברי הכנסת.

דוד אזולאי: ..

שירי וייצמן: גם אנחנו קצת אשמים.

שירי וייצמן: היתה פגרה.

שירי וייצמן: אתה יודע.

דוד אזולאי: רבותיי חברי הכנסת, אני רוצה להגיד לכם ואני רוצה שתדעו: לקבל תאריך עם המפכ"ל ועם השר לביטחון פנים זאת משימה מאד מאד קשה.

אחמד טיבי: היא הנותנת.

דוד אזולאי: אנחנו מחכים הרבה זמן וחבר הכנסת וייצמן, אתה יודע ידידי כמה פעמים פנית אלי ובקשת.

דוד אזולאי: תסתכל על המכתב שלך איזה תאריך הוא נושא.

דוד אזולאי: אנחנו ביקשנו ובאמת בסופו של דבר, אחרי הרבה זמן, נקבע לנו תאריך.

דוד אזולאי: לתומי חשבתי שאני באמת אנצל את נוכחותו של המפכ"ל כאן ואני אקיים את הדיון על מעצר הקטינים שנמצאים בבית הסוהר ויש מצב קשה כשהורים בוכים ומתלוננים.

דוד אזולאי: חשבתי שננצל את נוכחותו ואכן עשינו את זה בצורה מסודרת.

דוד אזולאי: פנינו ללשכת השר, עשינו את כל התיאומים הנדרשים.

דוד אזולאי: גם כשבקשתי חומר בעניין הזה בכתב, נאמר לי בפירוש: אי אפשר להעביר את החומר מפני שאנחנו נעביר את זה קודם למפכ"ל.

דוד אזולאי: כלומר, היתה הבנה שהמפכ"ל ידון אתנו בנושא הזה.

דוד אזולאי: משום מה אתמול הוחלט שלא יקיימו את הדיון ויותר מכך: נאמר לי חגיגית שאם יתקיים דיון על מעצר הקטינים, המפכ"ל לא יופיע לדיון בוועדה.

דוד אזולאי: בעוונותי הרבים ומחוסר ברירה, ידעתי עד כמה קשה המצב ועד כמה אני צריך את המפכ"ל בדיון במחוז הדרומי, צלצלתי הבוקר למפכ"ל והודעתי לו: אדוני הנכבד, אני לא אעלה על סדר היום את מעצר הקטינים...

טלב אלסאנע: מה זה, סחיטה?

דוד אזולאי: אני מבקש.

דוד אזולאי: אני מבקש ממך, חבר הכנסת אלסאנע.

שירי וייצמן: הוא מדבר.

שירי וייצמן: באמת.

שירי וייצמן: מה קרה לכם?

טלב אלסאנע: מה זאת אומרת?

דוד אזולאי: חבר הכנסת טלב אלסאנע.

דוד אזולאי: אתה מפריע לי.

דוד אזולאי: אל תאלץ אותי להוציא אותך החוצה.

טלב אלסאנע: מה זאת אומרת?

טלב אלסאנע: אני לא מבין את זה.

דוד אזולאי: אני אוציא אותך החוצה.

טלב אלסאנע: אתה יוצר תקדים רע.

טלב אלסאנע: אתה יוצר תקדים לא טוב.

טלב אלסאנע: מה זאת אומרת?

דוד אזולאי: אני רוצה לעבוד עם המשטרה.

טלב אלסאנע: אם אתה מעלה נושא, אז הוא לא בא?

דוד אזולאי: אני רוצה לעבוד בהבנה עם המשטרה.

טלב אלסאנע: חובתו לבוא.

טלב אלסאנע: הוא לא עושה טובה שהוא מגיע לוועדה.

טלב אלסאנע: מה זאת אומרת שאם אתה מעלה נושא אז הוא לא מגיע, אז הוא מחרים את הוועדה?

רחבעם זאבי: אתה רוצה להשתלט פה?

רחבעם זאבי: תוציא אותו מפה אם צריך.

טלב אלסאנע: הוא מנהל את הוועדה?

טלב אלסאנע: המפכ"ל מנהל את הוועדה?

טלב אלסאנע: זה תקדים מסוכן שיצרת כאן.

זאב בוים: תפסיק כבר עם הצעקות שלך.

טלב אלסאנע: זה תקדים מסוכן לכל וועדות הכנסת.

טלב אלסאנע: לא המפכ"ל מחליט.

טלב אלסאנע: אנחנו לא במדינת משטרה.

טלב אלסאנע: המשטרה לא מחליטה בדברים האלה.

דוד אזולאי: חבר הכנסת אלסאנע, אל תאלץ אותי להוציא אותך פעם אחרונה.

דוד אזולאי: אני אומר לך, אתה מחטיא את המטרה שאנחנו חותרים אליה.

טלב אלסאנע: איך?

טלב אלסאנע: על ידי זה שאתה מוריד את הסעיף?

שירי וייצמן: הם לא מתחמקים מהדיון הזה.

שירי וייצמן: למה אתה הופך את זה לכזה עניין?

שירי וייצמן: הם לא מתחמקים.

שירי וייצמן: הם רק דוחים אותו.

טלב אלסאנע: למה אי אפשר להעלות את הנושא בנוכחות המנכ"ל?

טלב אלסאנע: למה צריך להסיר מסדר היום את כל השאלות?

טלב אלסאנע: לא יכול להיות דבר כזה.

שירי וייצמן: למה אתה חייב לעשות סלט מהכל?

דוד אזולאי: אני רוצה לסיים את הפתיחה הזו.

דוד אזולאי: לכן אני מציע...

איוב קרא: אני מציע להקצות חצי שעה לצרחות, אבל להודיע על כך מראש.

איוב קרא: חצי שעה צרחות ואז אנחנו יודעים שהכל בסדר.

איוב קרא: אז הם מקבלים את כל הקולות שלהם מחוץ לבניין הזה.

דוד אזולאי: תודה רבה, אבל אתה אל תצעק.

איוב קרא: איזה מין דבר זה?

סופה לנדבר: שים להם מים עם קרח.

דוד אזולאי: תנו לי לסכם.

דוד אזולאי: לכן אני מכבד את בקשתו של המפכ"ל ואנחנו לא נקיים את הדיון היום, מפני שהתחייבתי למפכ"ל שהנושא לא יעלה על סדר היום.

דוד אזולאי: ..

טלב אלסאנע: אם לא מתקיים דיון, על פי בקשת המפכ"ל, אין טעם לשבת בישיבה.

טלב אלסאנע: שהמפכ"ל ינהל את הישיבה.

מוחמד ברכה: זה תקין שאתה לא מנהל את הישיבה?

מוחמד ברכה: אתה יושב ראש הוועדה.

מוחמד ברכה: זה תקין אתה חושב?

שירי וייצמן: למה אתם עושים סלט?

מוחמד ברכה: יושב ראש הוועדה לא יכול לקבוע את סדר היום?

מוחמד ברכה: זה תקין?

טלב אלסאנע: תגיד לי, זאת מדינת משטרה?

טלב אלסאנע: איך אתה מסכים לקבל שאתה לא תדון בזה?

שירי וייצמן: אתם לא נותנים להתחיל את הדיון המקורי.

שירי וייצמן: על מה אתם מדברים?

שירי וייצמן: בושה וחרפה.

יהודית נאות: המפכ"ל באמת לא יכול לומר במה דנים ובמה לא.

איוב קרא: המפכ"ל יענה.

איוב קרא: מה זה?

איוב קרא: כל היום צעקות וצעקות.

איוב קרא: ..

דוד אזולאי: אני רוצה להגיד לכם.

דוד אזולאי: לי יש עניין כיושב ראש וועדת הפנים לעבוד בשיתוף פעולה מלא עם המשטרה, למרות שההרגשה שלי היא, שהמשטרה לא כל כך רוצה לעבוד אתנו בשיתוף פעולה.

יהודית נאות: אולי נשמע מהמפכ"ל למה אי אפשר לעשות את הישיבה היום בשעה 12:00?

שירי וייצמן: נכון.

שירי וייצמן: נבוא בשעה 12:00.

סופה לנדבר: שיגיד למה.

דוד אזולאי: רק רגע.

דוד אזולאי: מיד.

דוד אזולאי: ...

דוד אזולאי: הנה הם יוצאים.

איוב קרא: שיצאו, שיכנסו, שיעשו מה שהם רוצים.

איוב קרא: כל ההצגות האלה נמאסו עלינו כבר.

דוד אזולאי: לסיכום הנושא, התחייבתי למפכ"ל ואני לא אעלה את הנושא הזה לדיון, עם כל הכאב והצער.

דוד אזולאי: יחד עם זאת אני מבקש כאן מהמפכ"ל להצהיר כאן בפני חברי הוועדה, שאנחנו נקבע מועד הכי מוקדם, מצדי גם מחר ואני מוכן לבטל את כל הישיבות ובלבד לקיים דיון בנושא מעצר קטינים עד תום ההליכים, יחד עם המשטרה, יחד עם הפרקליטות בוועדה.

דוד אזולאי: הנושא הוא דחוף, הוא אינו סובל דיחוי.

דוד אזולאי: והיום אני אעמוד בהבטחתי.

דוד אזולאי: אני רוצה לשמוע את המפכ"ל.

סופה לנדבר: אולי המפכ"ל יסביר למה אי אפשר היה לעשות את זה היום?

זאב בוים: אני מבקש ממך הערה אחת בכל זאת.

דוד אזולאי: תן למפכ"ל.

דוד אזולאי: דיברת פעם אחת.

דוד אזולאי: תן עכשיו למפכ"ל לדבר.

דוד אזולאי: אולי המפכ"ל יחסוך לך?

דוד אזולאי: בבקשה, אדוני.

איוב קרא: אם המצלמות האלה לא היו פה, תשעים אחוז מהצעקות האלה לא היו.

דוד אזולאי: חבר הכנסת קרא, תשמש דוגמא, בחייך.

יהודית נאות: אל תעשה את עצמך תמים.

יהודית נאות: אתה רוצה שאני אביא לך את הוידיאו-קליפים שלך צועק?

דוד אזולאי: בבקשה.

יהודה וילק: אין לנו כוונה להתחמק מכל דיון.

יהודה וילק: אנחנו מוכנים לדון בוועדה הזו בכל נושא.

יהודה וילק: בהפגנות, בהתנהגות המשטרה, במסיתים, מי הוציא את הילדים החוצה, בכל מכל.

יהודה וילק: בוועדת הכנסת, בוועדת הבירור, בכל פורום.

יהודה וילק: אין לנו מה להסתיר.

יהודה וילק: אם טעינו נבוא ונגיד.

יהודה וילק: חד וחלק.

יהודה וילק: אנחנו גוף שרגיל להיבדק ולהיחקר ובודקים אותנו וחוקרים אותנו.

יהודה וילק: אני לא חושב שיש גוף במדינה שנחקר ונבדק על ידי גורמים חיצוניים כמו משטרת ישראל.

יהודה וילק: איפה פה הבעיה בדיון הזה?

יהודה וילק: אנחנו ידענו שאנחנו באים לדיון בנושא של הפשיעה במחוז הדרומי.

יהודה וילק: אנחנו מבינים את המשמעות של מעצרים עד תום ההליכים, בעיקר מעצר קטינים.

יהודה וילק: איפה הבעייתיות פה?

יהודה וילק: אנחנו בעצם הולכים לדון פה על החלטות של בית משפט, לא על החלטות של משטרה והמעצרים עד תום ההליכים הם מעצרים של בית משפט.

יהודה וילק: אני יכול לדבר על מדיניות, אני יכול לדבר על כיוון, אני יכול לדבר על הרבה דברים, אבל יש פה סוגיות מאד מאד בעייתיות איך מקיימים דיון כזה בנושא שהוא סוב – יודיצה וכולי.

יהודה וילק: כל הבקשה שלנו לפסק זמן היתה כדי לבדוק, מול היועץ המשפטי לממשלה וכולי, איך מקיימים דיון כזה.

יהודה וילק: כי על מה בעצם הולכים?

יהודה וילק: לא המשטרה עוצרת עד תום ההליכים.

יהודה וילק: בית משפט עוצר עד תום ההליכים, על סמך כתבי אישום.

יהודה וילק: בעצם המגרש שבו צריך להיות דיון לגבי אדם כזה או אחר, בין אם הוא קטין ובין אם הוא בוגר, על מעצר עד תום ההליכים, הוא בית המשפט.

יהודה וילק: הנושא הזה גם היה במבחן בית המשפט העליון.

יהודה וילק: עכשיו.

יהודה וילק: בעצם הימים האלה ויש החלטות.

יהודה וילק: מצד שני, כשהמשטרה מוזמנת לוועדה המשטרה באה, אבל גם של המשטרה בנושא כזה, שהוא נושא משפטי עם הרבה מאד מוקשים, זכותה להכין את עצמה וזכותה לבדוק את עצמה.

יהודה וילק: לכן ביקשנו מספר ימים.

יהודה וילק: זה הכל.

יהודה וילק: אין לנו כוונה להתחמק.

רחבעם זאבי: המשטרה ביקשה את המעצר עד תום ההליכים?

יהודה וילק: הפרקליטות ביקשה בהמלצת המשטרה.

יהודה וילק: תראה, אני יכול לבוא ולהגיד את המדיניות שלי.

יהודה וילק: אין לי בעיה עם זה.

שירי וייצמן: מה הולך פה?

שירי וייצמן: עושים על זה דיון כבר?

שירי וייצמן: את זה תעשו בדיון.

יהודה וילק: את המעצר עד תום ההליכים לא קובעים לא המשטרה ולא הפרקליטות.

יהודה וילק: קובע בית המשפט.

יהודה וילק: כמובן שהמשטרה בתיקים שהיא מופיעה והפרקליטות בתיקים שהיא מופיעה – כי בחלק מן התיקים מופיעה המשטרה, חלק הפרקליטות, תלוי על פי הדין – היא באה והיא משדרת איזושהי מדיניות.

יהודה וילק: מדיניות שעל דעת היועץ המשפטי לממשלה.

יהודה וילק: אגב, אני חושב שראוי שגם הוא יהיה פה בדיון.

יהודה וילק: עוד פעם, בלי להוריד מחלקנו.

יהודה וילק: שלא תהיה אי הבנה.

יהודה וילק: זאת בסך הכל הסיבה שאנחנו ביקשנו.

יהודה וילק: אז יכול להיות שהיתה פה אי הבנה, כי אנחנו יודעים שהדיון הזה נקבע מראש.

יהודה וילק: יתרה מזאת, אין לי כל בעיה לבוא ולהגיד פה גם את הנתונים.

יהודה וילק: הנתונים הם לא סודיים.

יהודה וילק: אנחנו מדברים עד היום, מבחינת קטינים שהם בסטטוס של מעצר עד תום ההליכים – צריך להבין: קטין, ברגע שהוא נעצר על ידי המשטרה, תוך מספר שעות, הוא מובא בפני שופט.

יהודה וילק: כלומר: אין פה איזשהם קטינים שיושבים במעצר מספר שעות בלי שהמעצר שלהם עבר ביקורת שיפוטית.

יהודה וילק: צריך להבין את זה.

יהודה וילק: אין לנו סמכויות.

יהודה וילק: הסמכות שלנו היא עד 24 שעות.

יהודה וילק: אנחנו מיד מביאים אותם בפני בית משפט.

יהודה וילק: כלומר, כל קטין שנמצא היום במשמורת בידי משטרת ישראל מעבר לכמה שעות, עבר שופט.

יהודה וילק: הוא עבר שופט נוער, שבודק מצד אחד את העבירה, מצד שני את ההבאה ואת הנושא שהוא קטין.

יהודה וילק: מעבר לכך, ברגע שהוגש כתב אישום, בית המשפט מחליט.

יהודה וילק: אני יכול לומר בגדול, כדי לסבר את האוזן, שלא יחשבו כאילו שיש פה איזה נתונים סודיים או יש לנו דברים אפלים להסתיר: עצורים – ויכול להיות שיש פה סטייה של אדם אחד או שניים, כי הדברים הם נזילים כל יום – 32 קטינים.

יהודה וילק: קטינים זה למטה מגיל 18.

דוד אזולאי: היו מעצרים נוספים מיום חמישי ששוחחנו?

2183: גנבי הרכב הכי גדולים הם קטינים.

2183: המקצוענים הכי גדולים.

יהודית נאות: אנחנו לא מדברים עכשיו על גנבי הרכב.

יהודה וילק: כדי לעבור לדיון השני, אני רק אתן לוועדה בגדול נתונים.

יהודה וילק: ..

דוד אזולאי: סליחה רבותי.

דוד אזולאי: אני פניתי למפכ"ל, ביקשתי נתונים.

דוד אזולאי: אני קבלתי ממך נתונים על 14 קטינים עצירים, מתוכם שמונה ערבים, ששה יהודים.

דוד אזולאי: ברשותי רשימה של לפחות עשרה יהודים.

יהודה וילק: נכון.

יהודה וילק: זה משתנה.

יהודה וילק: כל יום נעצרים ומשתחררים וכולי.

יהודה וילק: אני נותן נתונים שהם נכונים ל 30 באוקטובר בשעה חמש אחר הצהרים אתמול.

יהודה וילק: צריך להבין, שגם בנתונים האלה יכולה להיות סטייה פה ושם כי הדברים הם נזילים.

יהודה וילק: לפי הנתונים האלה עצורים 32 קטינים, מתוכם שמונה יהודים, אחד תושב שטחים והשאר ערבים ישראלים.

דוד אזולאי: אני קבלתי רשימה של עשרה קטינים יהודים.

יהודית נאות: חכה.

זאב בוים: אז הוא נותן לך רשימה מעודכנת.

דוד אזולאי: סליחה, רבותיי.

דוד אזולאי: יש פה משהו בעייתי.

דוד אזולאי: תבינו את זה.

שירי וייצמן: יכול להיות שמאז אתמול, כשקיבלת, כבר השתחררו.

יהודה וילק: יכול להיות שהמספרים שלך מתייחסים לתאריך אחר.

דוד אזולאי: אתמול בערב קיבלתי אותם.

שירי וייצמן: לא כולם עצורים עד תום ההליכים.

יהודה וילק: חבר הכנסת אזולאי.

יהודה וילק: ..

דוד אזולאי: בבקשה.

יהודה וילק: אם אתה רוצה, אני אשב בשקט.

דוד אזולאי: לא, לא.

דוד אזולאי: בבקשה.

יהודה וילק: אני מנסה בצורה עניינית לתת את הנתונים.

יהודה וילק: אני חוזר על דברי.

יהודה וילק: הנתונים האלה, בכל הזהירות הראויה, נכונים לאתמול בשעה חמש אחר הצהרים.

יהודה וילק: גם פה, אני חוזר ואומר, יכולה להיות סטייה.

יהודה וילק: כרגע הולכים לשופט, הוא עוצר, הוא משחרר, אז יכולה להיות סטייה.

יהודה וילק: בגדול העבירות הן: מדובר על שלושה קטינים באירוע בשכונת א-טור בירושלים, מדובר על קטין ערבי-ישראלי מאירוע בצומת אום-אל- פחם, מדובר על שלושה קטינים מאירוע בנצרת, מדובר על שני קטינים ערבים-ישראלים באירוע באזור טייבה, מדובר על חמישה קטינים יהודים מאירוע בפסגת זאת בירושלים, מדובר על קטין ערבי-ישראלי בן 16 באירוע בעכו, מדובר על עציר יהודי בן 17.5, שבינתיים נידון כבר, קיבל ששה חודשי מאסר בפועל, על אירוע בירושלים, מדובר על אירוע עם בחור, קטין, ערבי ישראלי, על אירוע בגבעה הצרפתית.

יהודה וילק: זה בגדול האירועים.

יהודה וילק: אני חוזר ואומר בכל הזהירות: שמונה יהודים, עשרים ושלושה ערבים ישראלים ותושב שטחים אחד.

יהודה וילק: כל הדברים האלה עברו או בעליון או במחוזי ואלה החלטות של בתי משפט.

יהודה וילק: אי לכך, כשעושים דיון כזה, המשטרה צריכה להגיד רגע ולבדוק מבחינה משפטית - כי הדברים עומדים ותלויים בבית משפט - מה מסגרת הדיון.

דוד אזולאי: אדוני המפכ"ל, תודה רבה על הסקירה הקצרה ואני חושב שבכל זאת יש אי דיוקים ויש ויכוח בינינו בעניין הזה.

דוד אזולאי: בוא לא ניכנס כרגע לעניין הזה.

דוד אזולאי: מה שאני מציע לחבריי חברי הכנסת, בואו נכנס לדיון שלשמו זומנו היום ואני פונה למפכ"ל ומבקש: עוד היום אנחנו ניצור קשר עם לשכתך, אינני מצפה שתענה לי כרגע לגבי תאריך.

דוד אזולאי: ..

יהודה וילק: אפשר גם לקיים את הדיון השבוע.

דוד אזולאי: אני מבקש לקיים את הדיון כבר בתחילת השבוע הבא על מעצר הקטינים.

יהודה וילק: אין בעיות.

דוד אזולאי: אני, בהזדמנות הזאת, רוצה להתנצל לפני כל ההורים.

רחבעם זאבי: ויש לנו בקשה מהמפכ"ל להזמין את הפרקליטות.

נאווה בן אור: הפרקליטות פה.

דוד אזולאי: את נציגת הפרקליטות?

נאווה בן אור: כן.

דוד אזולאי: אוקיי.

דוד אזולאי: אני מתנצל בפני ההורים ועורכי הדין שהופיעו כאן היום.

דוד אזולאי: אתם תקבלו זימון לשבוע הבא ואני מקווה שאולי עד אז מה שנעשה כאן, הדיון המקדמי הזה, יביא לשחרור של רוב העצירים הקטינים - לפחות אלה שאין להם עבר פלילי - ושישפרו את התנאים שלהם, כי אני יודע שהם מוחזקים בתנאים מאד מאד קשים.

דוד אזולאי: אני אומר את זה כי אני שומע דיווחים מההורים ואני יודע אפילו שהם נפגשו עם ההורים והמצב הוא מאד קשה.

שירי וייצמן: אפילו מעצר עם חמישה כוכבים זה מעצר.

דוד אזולאי: אני מודה לכם, אנחנו נתאם את הפגישה בשבוע הבא אתכם.

דוד אזולאי: אני רוצה לגשת לדיון בנושא הפשיעה בדרום.

זאב בוים: אדוני היושב ראש, אני בכל זאת אבקש הערה במסגרת הסיכום של מה שהיה עד עכשיו.

זאב בוים: ההערה היא בעיני עקרונית.

זאב בוים: העירו אותה פה בצעקות ובצעקות קשה לשמוע דברים.

זאב בוים: אני רוצה להגיד את זה בנחת, משום שאתה בדבריך אמרת משהו אחד שהוא לא עולה על הדעת.

זאב בוים: זה לא יכול להיות שדיונים בוועדה וסדר יום בוועדה יקבעו על פי באיזו מידה מוזמנים לנושא יגיעו או לא יגיעו.

זאב בוים: בעניין הזה היתה פה איזו מידה של זילות של עבודת הוועדה.

זאב בוים: לא יכול להיות.

זאב בוים: אנחנו רוצים שיתוף פעולה עם כל הגורמים.

זאב בוים: הרבה פעמים עם גורמי הממשלה, עם המשטרה וכולי.

זאב בוים: התפקיד שלנו הוא לבקר, לפקח וכדומה.

זאב בוים: אני אומר לך, שזה לא יכול להיות שהוועדה תעבוד תחת ההתניה, שאם יבואו נציגי הממשלה אז יתקיים דיון ואם לא יבואו אז לא יתקיים.

זאב בוים: קורה לנו לא אחת ויש דרכים ואנחנו מוצאים את הדרכים – ויושבי ראש הוועדות בוודאי מוצאים את הדרכים – איך, למרות שלפעמים זה בוודאי לא נוח או סיבות אחרות, מתקיימים דיונים.

דוד אזולאי: תאמין לי, חבר הכנסת בוים, אני אתמול העברתי מסר למשטרה בעניין הזה.

דוד אזולאי: חבל להמשיך על זה את הדיון.

דוד אזולאי: אני מציע לסיים את זה.

דוד אזולאי: יש סיכום.

זאב בוים: אני מקבל את דברי המפכ"ל על הבעייתיות בדיון כזה.

זאב בוים: הוא הציג את הבעייתיות.

זאב בוים: עדיין, את הבעייתיות אפשר לפתור במסגרת הדיון על סדר היום שנקבע.

דוד אזולאי: חבר הכנסת בוים, לקחנו לתשומת לבנו.

דוד אזולאי: אני חושב שגם המשטרה לקחה לתשומת לבה את הנושא הזה.

זאב בוים: זו לא המשטרה.

זאב בוים: היושב ראש צריך לקחת את זה לתשומת לבו.

דוד אזולאי: אני מאד מקווה שזה לא יחזור על עצמו.

דוד אזולאי: רבותיי חברי הכנסת, אני רוצה לגשת לנושא שלשמו זומן הדיון היום.

דוד אזולאי: אני רוצה, בפתיחת דבריי, קודם כל לברך את מפקד המחוז הדרומי שמכהן בתפקידו זה כחצי שנה.

דוד אזולאי: הוא פעם ראשונה פה ונאחל לו הצלחה.

דוד אזולאי: אני רוצה, בהזדמנות הזאת, למסור לחברים כאן:

דוד אזולאי: אני ביום ראשון סיירתי באזור התעשייה בבאר שבע יחד עם ראש מועצת עומר, מר פיני בדש ועמדתי מקרוב על מה שקורה שם.

דוד אזולאי: נפגשתי עם אזרחים שיושבים כאן, בעלי עסקים ושמעתי מהם דברים מאד מאד קשים.

דוד אזולאי: אני פשוט לא מאמין למשמע אזני.

דוד אזולאי: הייתכן שבמדינת ישראל של שנות האלפיים אנשים חיים בצל איום מתמיד של עבריינים שמאיימים על חייהם, על העסקים שלהם?

דוד אזולאי: וראיתי בדיוק מה קורה להם כשהם לא נשמעים להוראות המאיימים.

דוד אזולאי: ראיתי מכתבי איום וסחיטה.

דוד אזולאי: אני חייב להגיד שלצערי הרב גם שמעתי ביקורת קשה על תפקוד המשטרה, אבל יחד עם זה אני חייב להגיד שקיבלתי שבחים מהאזרחים ומאנשי הציבור שנפגשתי אתם על מפקד המחוז הדרומי, שמאז כניסתו לתפקידו, אכן חל שיפור.

דוד אזולאי: אני חושב שטוב להגיד גם דברי ביקורת, אבל גם דברי שבח מחובתנו להגיד.

דוד אזולאי: אני רוצה להגיד לך, אדוני מפקד המחוז הדרומי: שמעתי את זה לא פעם ולא פעמיים ולא מאיש אחד ולא משניים, על תפקודך מאז שנכנסת.

דוד אזולאי: יש שיפור.

דוד אזולאי: להגיד שיש שביעות רצון, הדרך עוד רחוקה ויש דאגה בקרב התושבים.

דוד אזולאי: אני אבקש מחבר הכנסת שירי וייצמן שהוא יוזם הדיון להעלות את הנושא.

דוד אזולאי: בבקשה, אדוני.

שירי וייצמן: אדוני היושב ראש, אני מודה לך.

שירי וייצמן: חברים, כפי שפתח היושב ראש, נכון, בשלושת החודשים האחרונים יש יחסית – אני לא יודע אם לקרוא לזה רגיעה - אבל על הכבישים פחות מרגישים את אותו לחץ שהיה.

שירי וייצמן: יושב פה ראש המועצה שלי, פיני בדש והוא יודע.

שירי וייצמן: הבעיה היא לא רק בעיה של המשטרה.

שירי וייצמן: הבעיה האמיתית היא בעיה של מדינת ישראל.

שירי וייצמן: במשך שנים המדינה לא ניסתה להתמודד עם הבעיה הקשה של המגזר הבדואי.

שירי וייצמן: יש לנו נתונים.

שירי וייצמן: זה לא דיבורים.

שירי וייצמן: מעל לארבעים יישובים לא מוכרים, כבישים שלמים מחוץ לעיר באר שבע, חוץ מקניונים, עושים עליהם הכל.

2183: גם קניונים.

שירי וייצמן: הנגב, כתב על זה עיתונאי, נכבש בלי מלחמה.

שירי וייצמן: ידוע לכולם שהנגב זה מעל 60% משטח מדינת ישראל.

שירי וייצמן: עתודת הקרקע היחידה שיש למדינת ישראל.

שירי וייצמן: כל הממשלות, בלי יוצא מן הכלל, לא ידעו להתמודד עם הבעיה הקשה של 130,000 הבדואים בנגב.

שירי וייצמן: חבל שחברי הכנסת הערביים לא נמצאים כאן.

שירי וייצמן: אני תמיד אומר בצורה ברורה – ושמע אותי חבר הכנסת איוב קרא – המשחק הזה של הבעיות של הערבים במדינת ישראל, או בעיות הערבים בצפון, זה מה שנקרא משחק ילדים ליד מה שקורה עם הבדואים.

שירי וייצמן: אין בעיה של אומץ, אין בעיה של פחד, אנחנו יודעים – ומר בדש יודע – אשתי נוסעת ברכב כמעט כמו של ראש הממשלה.

שירי וייצמן: מסיבה פשוטה.

שירי וייצמן: כי אני פוחד.

שירי וייצמן: נכון?

2183: נכון.

2183: אשתי נוסעת בג'יפ.

2183: אנחנו קנינו לנשים ג'יפים כדי שיהיה לנו שקט.

שירי וייצמן: מסיבה פשוטה: לא פעם ולא פעמיים ולא ארבע פעמים הורידו אותה מהכביש.

שירי וייצמן: זה לא בגלל שהיא אשתי והם מכירים אותה.

שירי וייצמן: לא.

שירי וייצמן: הם פשוט נכנסים ועוברים ברמזורים אדומים וכשזה מתחיל זה מגיע לידי כך שאיש עסקים מכובד בבאר שבע מקבל דרישת תשלום.

שירי וייצמן: שלא נדבר ששבועיים שלושה לפני כן שודדים אותו, נכנסים בצהרי היום לתוך העסק שלו עם אקדחים, שודדים אותו, לוקחים את הקופה ואם הוא חושב שבזה נגמר העניין, שבועיים אחרי זה הוא מקבל מכתב:

שירי וייצמן: אם עד תאריך x לא תעביר 500,000 שקל, המשפחה שלך כך וכך.

שירי וייצמן: יאמר לזכותו, שמיד כשהוא דיבר אתי, הוא אמר לי שהמשטרה טיפלה, אדוני היושב ראש, בצורה שאינה משתמעת לשתי פנים.

דוד אזולאי: גם אני שמעתי את זה.

שירי וייצמן: הצמידו את מי שהיה צריך להצמיד, טיפלו בזה כמו שצריך.

שירי וייצמן: רק אני אומר: יכול להיות מפקד מחוז הכי טוב שבעולם, אבל אם לא יתנו לו את הכלים הוא לא יוכל לטפל.

שירי וייצמן: כלים זה קודם כל אנשים, כלים זה ציוד, כלים זה תקציבים שהמדינה צריכה להפנות לדברים האלה וכלים זו התמודדות אמיתית עם בעיית הבדואים.

שירי וייצמן: אף אחד לא יכול לבוא ולהאשים אותי שאני בא הנה לתפוס במה בשביל לדפוק את הבדואים.

שירי וייצמן: זו שאלת הביצה והתרנגולת.

שירי וייצמן: מי אשם זה כבר לא כל כך משנה.

שירי וייצמן: אם אני היום גר בעומר ויש סיורים של מג"בניקים בעומר וסיורים של שוטרים בתקופה של המתח והשכנות היא לא אותה שכנות אז יש בעיה.

שירי וייצמן: שלא נדבר על העניין הזה שמחירי הנדל"ן בעומר ירדו ב 40%.

שירי וייצמן: אני לא מגזים.

שירי וייצמן: אני אומר את זה בצורה ברורה: בית שמכרת לפני ארבע או שלוש שנים ב 400,000$, את אותו בית אתה לא מוכר ב 260,000$ היום.

שירי וייצמן: כל זה עניין של אווירה.

שירי וייצמן: האווירה היא מאד קשה.

2183: זה כל באר שבע.

2183: זה לא רק עומר.

שירי וייצמן: ברור.

שירי וייצמן: בעומר זה מורגש.

שירי וייצמן: אני מקווה שסוף סוף הפעם יתנו תקציב.

שירי וייצמן: אני יודע שיש את התקציב לדבר הזה.

שירי וייצמן: הפעם אנחנו מתמודדים עם הדבר הזה.

שירי וייצמן: העניין הוא שצריכה המשטרה לתת את הדעת, עם כוח אדם אני אומר, להגן על האנשים.

שירי וייצמן: להגן על הרכוש של האנשים.

שירי וייצמן: אני לא פעם פותח את הרדיו ואני שומע מרדף, אבל השוטרים לא יכולים להיכנס, כי הם נכנסים עם המכוניות שלהם לכל מיני מקומות.

שירי וייצמן: מרדף בשידור חי.

שירי וייצמן: יש אישור לשוטרים לרדוף אחריהם עד קטע מסוים.

שירי וייצמן: מרדף שהיה באיזור רמת חובב, שהבן אדם נכנס לו לתוך הכביש, עוד שניה היה גורם לתאונה.

שירי וייצמן: אדוני היושב ראש, לפני חודש וחצי נהרג מישהו בבאר שבע – מה שנקרא: על לא עוול בכפו – במקרה הזדמן לו להיות בצומת מסוים בדקה מסוימת כשמישהו ניהל מרדף.

שירי וייצמן: לכן אני אומר: בעניין הזה, אני שמח שיש דיון, אבל אני גם מקווה שמהדיון הזה לפחות נוכל לצאת עם בשורה.

שירי וייצמן: שאנשים יידעו שהם לא באו רק כדי לשמוע את הוועדה ולשמוע את הצעקות של חברי הכנסת ולא יצא מהסיפור הזה כלום.

שירי וייצמן: בנוסף לזה, אדוני היושב ראש, אני מבקש ממך, את אלה שבאמת הזמנו, לתת להם להשמיע כל אחד את הסיפור שלו.

שירי וייצמן: אני מודה לך.

דוד אזולאי: תודה רבה.

דוד אזולאי: אני מודה לך.

דוד אזולאי: נמצא אתנו ראש מועצת עומר.

דוד אזולאי: הוועדה ביקרה בעומר וגם הייתי אורח ביישוב עומר וראיתי את הדברים.

דוד אזולאי: הערה קטנה שאני רוצה להגיד: אחד הדברים ששמעתי לאורך כל הדרך מאנשים שנפגשתי אתם, היה שאנשים פשוט לא מתלוננים.

דוד אזולאי: כבר התייאשו מהמשטרה.

דוד אזולאי: אומרים: המשטרה לא תעשה כלום.

דוד אזולאי: זה הדבר הכי מטריד אותי בכל העסק הזה.

דוד אזולאי: פשוט אנשים אומרים: אני לא אתלונן במשטרה, מפני שאני יודע שהמשטרה לא תעשה כלום.

דוד אזולאי: זה, אני חושב, צריך להדליק נורה אדומה.

דוד אזולאי: בבקשה, מר בדש.

2183: אפשר להגיד שיש לי כבר דוקטורט בעניין הזה.

2183: אני חושב שהנושא מורכב, מעבר לנושא המשטרה.

2183: אני חושב שטוב שזה מגיע לוועדת הפנים, כי לדעתי יש גם היבט של חקיקה בעניין הזה.

2183: חקיקה של כלים שנותנים לבתי המשפט ולמשטרה לעבוד בשטח.

2183: הבעיה היא לא רק פרוטקשן – כמו שחבר הכנסת וייצמן אמר – זה מתחיל בכל.

2183: זה מתחיל ונגמר בזה שאין חוק, לא מתייחסים לחוק, הבינו שמערכת אכיפה לא עובדת לתקופה ארוכה והבינו שבתי המשפט גם להם אין את הכלים.

2183: פשוט, אחרי שהמשטרה עושה עבודה רצינית ומגיעה לבית משפט, מיד משחררים את האנשים ולא משנה מה חומרת הבעיה.

2183: אני גם אגיד פה דברים קשים מעבר לזה: תיק כזה שמגיע של עבריין בדואי, אם זה מטראבין או ממקום אחר, מגיע לבית המשפט, השופט שמחזיק את התיק לא עושה שיקול דעת.

2183: גם הוא מפחד.

2183: אני אומר לך: אני מכיר כמעט את כל השופטים.

2183: הם מפחדים, השופטים בעצמם.

2183: הרבה פעמים תיקים מתחילים לרוץ משופט לשופט, כי ברגע שהשופט מכניס אחד מהם לשלוש ארבע שנים, הוא גם מאוים.

2183: שמו שומרים על השופטים, גם בעומר.

2183: לפחות לשני שופטים בעומר שמו שמירה על הבית.

2183: עד לפני שבוע עשרה ימים, במשך חצי שנה, כל בוקר, בשעה חמש וחצי בבוקר חבלנים משטרתיים בדקו לי את המכוניות ואת הבית.

2183: תקופה ארוכה הייתי בשמירה כי לא שתקתי.

2183: היתה לי את היכולת כאיש ציבור וצעקתי ולא שתקתי ושרפו לי את שתי המכוניות שלי ליד הבית.

2183: אדם מן השורה, אזרח קטן מן השורה, אומר: לי אין את הכלים שלך, או את הקשרים שיבטיחו שישמרו עלי והוא מרים ידיים.

2183: אני שמח שניצב אהרונוביץ' נמצא פה כי על מה שהיה קודם, אני עם המפכ"ל וילק כל הזמן דיברתי.

2183: היתה תקופה של שנתיים שלוש שהמשטרה פשוט החליטה לא להתמודד עם הבעיה, היא הרימה ידיים, נוצרו מובלעות.

2183: המפכ"ל קיבל מהיועץ המשפטי לממשלה לא מכתב, לא אחד, לא שניים, לא שלושה.

2183: לא רציתי להביא את המכתבים, אבל המפכ"ל קיבל את המכתבים האלה מהיועץ המשפטי שאומר, שהוא בוש ונכלם – היועץ המשפטי לממשלה, לא אני כותב את זה – שהוא בוש ונכלם שנוצרו מובלעות בנגב שלרשויות החוק אין דריסת רגל בהם.

2183: המשטרה לא נכנסת אליהם.

2183: זה הזכיר את תקופת המערבונים שרצים אחרי גנבים, מגיעים למקסיקו, עוצרים את הסוסים, חוזרים.

2183: זהו.

2183: נכנסו למקסיקו.

2183: מרדף מגיע לתחנת דלק בתל-שבע, המשטרה עוצרת, חוזרת חזרה.

2183: היום זה השתנה, כי המשטרה נכנסת ועוברת גדרות ואם היא צריכה לרדוף היא רודפת עד הסוף.

2183: אין גבולות.

2183: הם יודעים שמגיעים לנקודה הסופית והם מתחילים לסגת אחורה.

2183: הבעיה היא היום שזה פרוטקשן, כל הנגב.

2183: אין מי שלא משלם.

2183: רבותיי, גם חברת החשמל משלמת פרוטקשן וגם מקורות.

2183: הם קוראים לזה: שמירה.

2183: אני אומר לו, תשמע, אם לא היו מבקשים ממך פרוטקשן היית לוקח חברת שמירה?

2183: אז הוא אומר: לא.

2183: הוא לוקח חברת שמירה וחברת השמירה לוקחת את הבדואים שמאיימים על החברות שמשלמות שלא יהיה פרוטקשן.

2183: על הכבישים לנסוע היום זה רולטה רוסית.

2183: יש לי אור ירוק ברמזור – אני גם לימדתי את הילדים – אני מסתכל ימינה, שמאלה, לא נוסע.

2183: אתה עומד ברמזורים באדום, אתה רואה את המכוניות נוסעות על 180, 200 קמ"ש, חוצות באור אדום, לא עוצרות בכלל.

2183: אני ראיתי מחסומים שרכב נוסע, שני בדואים עם טנדר סובארו, במחסום עושים להם סימן שמאלה, הנהג עושה אצבע משולשת וממשיך לנסוע.

2183: רואה שלא רודפים אחריו, אז הוא בכזאת תעוזה, שהוא עושה סיבוב במקום, חוזר נגד כיוון התנועה ומשחק עם האורות לעצבן את השוטר.

2183: הוא לא מצליח לעצבן אותו, הוא עושה 360 מעלות בכביש, עד שהוא מתייאש והוא הולך.

2183: אני לא מאשים, אגב, את השוטר, כי אין לו שום צ'אנס - אם הוא רודף אחריו - להגיע.

2183: בניה בלתי חוקית.

2183: רבותיי, הוקמו 350 תחנות דלק בלתי חוקיות בחצי השנה האחרונה.

2183: אני נפגשתי עם שר האוצר מר בייגה שוחט.

2183: אמרתי לו: אתה גם שר האוצר, גם שר התשתיות.

2183: איך יכול להיות שחברות הדלק מספקות לתחנות בלתי חוקיות מסוכנות את הדלק – ולא רק זה, הם מוכרים דלק, אגב, בארבעים חמישים אגורות פחות לליטר – ואתה גם כשר האוצר נותן יד להעלמת מס.

2183: על הכבישים קמו קניונים בדרך לערד.

2183: על הדרך לערד הקימו קניון ענק וקראו לו הקילומטר השבעה עשר, על הבסיס של הרעיון של כושי רמון.

2183: על הכביש, רבותיי.

2183: הם חותכים ”ניו ג'רסי" על הכבישים.

2183: הייתי אצל מנכ"ל משרד התחבורה, אמרתי לו: איך?

2183: אני תולה שלט עשרה מטר מהכביש, למחרת אתם מורידים לי.

2183: פה, מעבר לקניונים על הכבישים, הם חותכים "ניו ג'רסי".

2183: ..

רחבעם זאבי: מה זה "ניו ג'רסי"?

2183: זה בטון ההפרדה הזה בכביש, באוטוסטרדה.

2183: הם חותכים את זה.

2183: אתה נוסע ופתאום, באוטוסטרדה, מתוך הבטון יוצאת לך מכונית.

2183: עוקפת.

2183: שוברת את הכביש.

דוד אזולאי: ראיתי את זה בעיני.

2183: רולטה רוסית.

2183: אני הראיתי את זה ליושב ראש.

2183: זו רולטה רוסית על הכביש.

דוד אזולאי: במרחק של 15 מטר מהכביש הראשי הקימו סופרמרקטים.

דוד אזולאי: סופרמרקטים!

2183: אף אחד לא מתמודד עם הבעיה.

2183: קמו כפרים חדשים בשנה האחרונה כל יום, לא ביצעו צווי הריסה עד היום.

2183: האמת היא, שמפקד המחוז החדש אמר: תביאו לי צווי הריסה.

2183: אני רוצה.

2183: עד שהביאו לו, השר החדש, שר הפנים רמון, אמר לא להרוס.

2183: כשיש כבר שר שרוצה להרוס, אין מפקד מחוז שרוצה להרוס.

2183: יש מפקד מחוז שמוכן להרוס, אין שר שמוכן להרוס.

דוד אזולאי: זאת מערכת התיאום בממשלה.

2183: למה אני מזכיר את הכל ביחד?

2183: כי זה שוק פרוע.

2183: זה אומר שאין דין ואין דיין וכשאתה מגיע לבתי משפט משחררים.

2183: גם במקרה של יהודה אוחיון שיושב כאן, עשו עבודה אדירה.

2183: הגיעו, תפסו את אלה עם הפרוטקשן ואת אלה שאיימו, הביאו אותם לבית המשפט, שוחררו.

2183: השופט שיחרר אותם בערבות.

2183: במרדפים של מסוקים עושים מאמצים.

2183: תופסים עבריין רכב, פעם רביעית, מביאים אותו לבית משפט, אחרי 24 שעות הוא בא לשבט.

2183: אומרים לי הבדואים: אתם מדינה מטומטמת.

2183: אחד כזה חוזר עוד פעם לשבט, למה שהוא לא יגנוב עוד פעם?

2183: משפט אחרון, נושא של קטינים שעלה קודם פה.

יהודית נאות: אנחנו לא דנים בזה, אמרנו.

2183: לא, בקשר לנושא הזה.

2183: רבותיי: 80% מגנבי הרכב ומהפורצים, הם מגיל 16 עד 17.5.

2183: הוא יודע מה המשמעות – ויש לנו משטרה פרטית ותופסים אותו – הוא אומר לך: אני קטין מטראבין, אני גבר, אבל אני קטין מטראבין.

2183: אין לך מה לעשות, אתה לא יכול לעשות כלום, כי אי אפשר לעצור אותי.

2183: אז גם על זה צריך לחשוב.

2183: אני לא יודע.

2183: בנושא החקיקה פה, חוק המעצרים החדש הוריד כלי חשוב מאד מידי המשטרה.

דוד אזולאי: תודה רבה.

דוד אזולאי: אני רוצה לשמוע את אחד מנציגי בעלי העסקים.

דוד אזולאי: שמשון ראש-האי, בבקשה.

שמשון ראש-האי: בוקר טוב לכולם.

שמשון ראש-האי: אני בעלים של חברת מחשבים.

שמשון ראש-האי: אני, בשנת 1999, מספטמבר עד אוקטובר, עברתי שש פריצות.

שמשון ראש-האי: התהליך ההתחלתי הוא שמגיעה אליך חברה – עברת מקום – אתה מקבל הצעת מחיר לשומר.

שמשון ראש-האי: אתה מתחיל לנהל משא ומתן.

שמשון ראש-האי: אמרתי: תשמע, אני לא צריך שומר.

שמשון ראש-האי: יש לי מוקד.

שמשון ראש-האי: יומיים אחרי זה תלשו לי את הוויטרינה.

שמשון ראש-האי: מי שזכה לראות את התשדיר הראשון של כלבוטק, האירוע, זה העסק שלי.

שמשון ראש-האי: יש לי משהו לציין ואני פונה אל המשטרה בעניין הזה, אבל יכול להיות שזה לא הכיוון.

שמשון ראש-האי: יש בבאר שבע שתי חברות של שמירה, אבטחה ומוקד, שלמיטב ידיעתי, לפי שיחות שהיו לי עם קובי כהן שהיה מפקד תחנת באר שבע, יש איתן בעיה.

שמשון ראש-האי: יש חברה אחת שנקראת עורק תנועה, שלמיטב ידיעתנו עובדת בנושא של שמירה ואבטחה, מעסיקה 78% - אני לא רוצה להכליל – בדואים כשומרים, עובדת ללא רשיון.

שמשון ראש-האי: השיטה היא הגשת הצעת מחיר ואחר כך פשוט כשאתה מתנגד, מתחילים להתנכל לך לעסק.

שמשון ראש-האי: אצלנו העסק הגיע למצב כזה, שהתחילו לעקוב אחרי רכבים של טכנאים שלנו שעמוסים ציוד וכשהטכנאי הגיע לפרוק ציוד בעסק מסוים או במוסד ממשלתי, רוקנו לו את האוטו וזה הגיע למצב, שהם ביצעו את זה גם לאנשים בבית.

שמשון ראש-האי: החברה השניה זה שיטור אזרחי דרום.

שמשון ראש-האי: לא ברור לי מי הגופים שאישרו להם.

שמשון ראש-האי: הלוא הם צריכים אישורים מהמשטרה, מס הכנסה, מע"מ, רשיון עיסקי של עיריית באר שבע, הרי מוקד חייב רישוי.

שמשון ראש-האי: איך גופים כאלה מתקיימים זאת השנה השלישית?

שמשון ראש-האי: הם הולכים ומתפתחים.

רחבעם זאבי: איך הם משתמשים בשם שיטור?

שמשון ראש-האי: אני לא נכנס כבר לדמגוגיה.

רחבעם זאבי: לא דמגוגיה.

רחבעם זאבי: זה שם שאסור להשתמש בו.

שמשון ראש-האי: ככה החברה נקראת.

שמשון ראש-האי: שיטור אזרחי בדרום.

רחבעם זאבי: שיטור זה על שם משטרה.

שמשון ראש-האי: השיטה של השמירה, חבר הכנסת זאבי, עובדת בצורה הזאת: הסכמת, לצורך העניין, נכנעת?

שמשון ראש-האי: פשוט ישן בדואי מחוץ לעסק שלך.

שמשון ראש-האי: אם זה בקיץ זה מזרון, ואם זה בחורף, פשוט מקימים מבנה.

שמשון ראש-האי: המבנה יכול להיות מעץ, פחון וכו'.

שמשון ראש-האי: זה בקטע הצר של הפרוטקשן.

שמשון ראש-האי: תרשו לי כאזרח לתת תמונה על מה שאנחנו קוראים: פשיעה בדרום.

שמשון ראש-האי: יש תופעות חמורות של מי שמסתובב בשטח ומטייל על ארבע על ארבע והולך לצוד.

שמשון ראש-האי: מתקיים ציד לא חוקי, אנשים מסתובבים עם נשקים ללא רשיון, עם כלבי ציד.

שמשון ראש-האי: אם פקח של רשות שמורות הטבע מנסה, חס וחלילה, לעצור אחד כזה הוא מסתכן.

שמשון ראש-האי: אני הייתי עד לאירוע כזה.

שמשון ראש-האי: אנחנו יצאנו לדילול.

שמשון ראש-האי: בעזרת מירס הגיעו ארבע טויוטות.

שמשון ראש-האי: עם כשנים עשר-ארבעה עשר חבר'ה, עם רובה ציד וכלבים ולנו לא נשאר אלא להתקפל.

שמשון ראש-האי: אני לא מעביר את זה כביקורת.

שמשון ראש-האי: חבר הכנסת שירי וייצמן ופיני בדש לא חידדו את העניין.

שמשון ראש-האי: אנחנו כאזרחים יודעים שיש הנחיות.

שמשון ראש-האי: אנחנו יודעים שהבדואים הם מיעוט.

שמשון ראש-האי: הם מתחתנים עם חברוניות, עם עזתיות, הם מתגוררים בשטחים, כולל לפעמים שטחי אש של צה"ל, שמורות טבע, מבאר שבע לכיוון עזה.

שמשון ראש-האי: מתבצעת גניבה של מים ממתקנים של מקורות, יש חיבורי חשמל, יש נזקים לאנטנות, העסק הזה הוא מערב פרוע.

שמשון ראש-האי: העניין הזה, שגוף כמו מקורות או חברת חשמל, שהם חברה ממשלתית, משלם במירכאות, מבחינתי, פרוטקשן, בזה שהוא נכנע לעניין…

2183: עכשיו גם החברות הסלולריות.

שירי וייצמן: בדיוק.

שירי וייצמן: עכשיו על כל כמה אנטנות יש שומר.

שמשון ראש-האי: אותו שבט בדואי שגר בשטח גורם לנזק, מכריח את המוסד הזה לקחת חברת שמירה - ונצא מתוך הנחה שזאת חברה מסודרת, מי שעובד בשטח זה אותו אחד שמפעיל את האימה ואת הפרוטקשן.

שמשון ראש-האי: זה אותו בדואי.

שמשון ראש-האי: משום שאתם ואנחנו והילדים שלנו לא ילכו לשמור שם.

שמשון ראש-האי: אם אתם רוצים להכליל את העניין, זה לפרוש את העסק לביטוח לאומי, למס הכנסה, לדמי אבטלה.

שמשון ראש-האי: אנחנו כאזרחים שומרי חוק משלמים ומממנים את כל הגופים האלה.

שמשון ראש-האי: זה נראה לי אבסורד.

שמשון ראש-האי: פשוט אבסורד.

שמשון ראש-האי: לא הגיוני שאני, בתור בעל עסק שמעסיק 21 איש, ישלם כל חודש מקדמות למס הכנסה כי אני מרוויח – ואני שמח שאני מרוויח - אבל הכסף, במקום שיהיה לרווחת הציבור וכלל הציבור, ילך למקומות הלא נכונים.

שמשון ראש-האי: בסך הכל האזרחים מחפשים היום איכות חיים.

שמשון ראש-האי: אין היום במדינת ישראל איכות חיים.

שמשון ראש-האי: זה טרור, זה פחד, זה פשוט לא הגיוני.

שמשון ראש-האי: מן הראוי שבמסגרת וועדת הפנים זה יטופל.

שמשון ראש-האי: יש חפיפה כזו גדולה של מוסדות ממשלה, זה ביטוח לאומי, זה מקורות, זה חברת חשמל, זו המשטרה.

שמשון ראש-האי: למשטרה, אגב, אפשר לבוא בטענות עד מחר.

שמשון ראש-האי: נכון שהיתה תקופה שלא עשו הרבה, מסיבות כאלה ואחרות.

שמשון ראש-האי: אני לא מאשים.

שמשון ראש-האי: אתה חייב לתת כלים.

שמשון ראש-האי: כלים, חבר הכנסת וייצמן, זה לא רק כסף, זה לא רק כוח אדם.

שמשון ראש-האי: חייבים לבצע חקיקה.

שמשון ראש-האי: שינוי בחוק.

שמשון ראש-האי: לא יכול להיות שבדואי, בעזות מצח, מתעמר מול שוטר במדים, כי הוא יודע שהבן אדם לא יכול לעשות לו כלום.

שמשון ראש-האי: פשוט לא יכול לעשות לו כלום.

שמשון ראש-האי: אתם דנים פה היום בנושא של מעצרים של קטינים.

שמשון ראש-האי: כשאתה לוקח היום אחד כזה, מביא אותו לתחנה, הוא מודה, הוא משוחרר באותו רגע והוא חוזר לפעילות שלו.

שמשון ראש-האי: עוצרים אותו שוב ואוספים אותו ואחרי ארבע שנים הוא עושה איחוד תיקים – אני נוכחתי במשפט של בדואי שרצו לשלוח אותו לשיקום.

שמשון ראש-האי: הוא אמר לשופטת: גבירתי, את משוגעת.

שמשון ראש-האי: אני יודע דבר אחד לעשות.

שמשון ראש-האי: לגנוב.

שמשון ראש-האי: אני לא הולך לשיקום.

שירי וייצמן: אני רוצה להיכנס רגע בתפר הזה…

שמשון ראש-האי: רגע.

דוד אזולאי: חבר הכנסת וייצמן.

שירי וייצמן: למה קטין בדואי שזורק אבן ולא באינתיפאדה, לא נעצר עד תום ההליכים?

שמשון ראש-האי: יש דברים מזעזעים.

שמשון ראש-האי: תדעו, שאני כבעל עסק נאלצתי לישון במשך ששה שבועות לילה לילה מחוץ לעסק כדי לעשות "אמבוש".

שמשון ראש-האי: אנחנו, את הבעיה שלנו פתרנו, לצערי, בשימוש בכוח.

שמשון ראש-האי: הרבה מאד כוח.

שמשון ראש-האי: רק אחר כך הניחו לנו.

2183: תסביר שרובם מפחדים להתלונן, כי אחר כך הם משלמים מחיר יקר.

שמשון ראש-האי: זה ברור לכולנו.

שמשון ראש-האי: אתה סיפרת על המכוניות שלך, אבל על מה שהילד שלך עבר ביום כיפור לא סיפרת.

שמשון ראש-האי: הילד שלך קיבלתי ביום כיפור את המכות לא בגלל שהוא הבן שלי, אלא בגלל שהוא הבן שלך.

שמשון ראש-האי: זה ביום כיפור, כדי להראות לאנשים שאפשר לעשות את זה ביום כיפור.

שמשון ראש-האי: אשתי באיזשהו שלב אמרה לי: אני מבקשת, אל תישן בבית.

שמשון ראש-האי: הבן שלי היה לקראת גיוס, בצומת שוקת.

שמשון ראש-האי: מכיוון שהתחילו לעקוב אחרי הרכבים שלנו, היא פחדה - הוא היה חוזר מצומת שוקת ממקדונלד בשלוש ארבע בלילה - שיעקבו ויגיעו גם אלינו הביתה.

שמשון ראש-האי: התופעה היא פשוט מזעזעת.

דוד אזולאי: תודה רבה.

2183: סיפרתי היום ליושב ראש הוועדה שנשים בדואיות יולדות שלוש פעמים בשנה…

שמשון ראש-האי: עוד משפט אחד, ברשותכם.

יהודית נאות: אני לא יודעת למה הדיון הזה צריך ללכת לכיוון גזענות.

יהודית נאות: יש לך בעיה עקרונית, תעלה את זה ברמה העקרונית.

2183: זה בכלל לא נושא גזעני.

2183: אלה עובדות.

שמשון ראש-האי: רציתי לומר עוד דבר, אם אפשר: המשטרה כדי לפעול, צריכה שיתוף פעולה של האזרחים.

שמשון ראש-האי: האזרחים בלי שקט נפשי לא מסוגלים לשתף פעולה.

שמשון ראש-האי: יש פה אנשים בעלי משפחות.

שמשון ראש-האי: העיסוק שלנו: אחד הוא מורה, השני הוא סוחר, השלישי הוא x.

שמשון ראש-האי: אנחנו לא בנויים להתמודד מול מערכת הפשיעה.

שמשון ראש-האי: אם הכלים לא יהיו כאלה שהם יכולים לעשות את העבודה, יש בעיה.

שמשון ראש-האי: בבאר שבע השוק היום נשלט על ידי בדואים ברובו.

שמשון ראש-האי: יש רחוב שנקרא קרן קיימת.

שמשון ראש-האי: תעשו מבצע קטן, תשכירו חנות, שבו שם, חודש, אני מבטיח לך שתוך שלושה ימים, ברחוב קרן קיימת, מי שישב שם יקבל דרישה לדמי חסות.

שמשון ראש-האי: היו שם אירועים שאתה מודע להם.

שמשון ראש-האי: אחד זה שריפה השני זה רימון, אמנם לא לאחרונה.

דוד אזולאי: תודה רבה.

דוד אזולאי: לפני שאני אתן את רשות הדיבור למפקד המחוז הדרומי של המשטרה, חבר הכנסת הרב אלי ישי פשוט ממהר לישיבה נוספת וביקש ממני להתייחס.

דוד אזולאי: בבקשה.

אליהו ישי: אדוני היושב ראש, מפכ"ל, חברים.

אליהו ישי: דיברתם בתחילת הדיון, אני הבנתי, על עניין הקטינים העצורים.

אליהו ישי: אני ניהלתי שיחות עם היועץ המשפטי לממשלה במהלך חול המועד סוכות.

אליהו ישי: אין לי טענות אל המשטרה משום שהמשטרה עשתה את מה שהיא צריכה לעשות - לעצור את האנשים - ובית המשפט קבע מה שקבע.

אליהו ישי: נכון שאנחנו לא יכולים להחליט עבור השופטים מה לומר, אבל לנו כנבחרי ציבור יש מה לומר.

אליהו ישי: לא מה להגיד על השופטים, אלא מה לומר, מבחינתנו ולפי דעתנו.

אליהו ישי: אם המדינה החליטה והשופטים החליטו והמדיניות של היועץ המשפטי לממשלה היא, שמי שזרק אבן סיכן את היציבות, סיכן את הדמוקרטיה במדינת ישראל, אין לי וויכוח אתו.

אליהו ישי: בבקשה, קחו אותו למעצר בית.

אליהו ישי: מה המשמעות של לקחת קטין לבית סוהר עד תום ההליכים?

אליהו ישי: מה המשחק הזה?

אליהו ישי: מה החוכמה שטמונה בדבר הזה?

אליהו ישי: יש לך חשש, תבדוק, תזרז תהליכים, תצמיד לו קצין מבחן, יש קטינים שעוד לא ראו קצין מבחן בכלל.

אליהו ישי: שלושה שבועות.

אליהו ישי: עד מתי?

אליהו ישי: בשבוע הבא נעשה דיון?

אליהו ישי: אני מכיר ילדים שלא ידעו מה זה סיגריות, היום יודעים מה זה סמים.

אליהו ישי: הם חותכים ורידים.

אליהו ישי: יצאו החוצה עם דיפלומה איך לפרוץ ולגנוב ולרצוח.

אליהו ישי: למה?

אליהו ישי: זו המטרה של המדינה?

אליהו ישי: זו המטרה שלנו?

אליהו ישי: אנחנו צריכים להקים קול זעקה כנבחרי ציבור מול השופטים ולומר: רבותי, אנחנו כנבחרי ציבור – נבחרנו על ידי העם – לא חושבים שזאת הדרך.

אליהו ישי: אם השופט חושב שהיתה סכנה לדמוקרטיה, קח את הילדים האלה למעצר בית.

אליהו ישי: אם לא מעצר בבית שלהם קח אותם למעצר בית אצל קרוב משפחה אחר.

אליהו ישי: תאמין לי, אין עונש יותר חמור מזה שילד נמצא שלושה – ארבעה שבועות בעונש, במעצר בית ולא מטייל ולא הולך לבתי ספר ולא הולך לשום דבר.

אליהו ישי: מה הם עושים?

אליהו ישי: חוטאים למטרה.

אליהו ישי: יורים לעצמנו לא ברגל, בראש.

אליהו ישי: פוגעים במו ידינו בילדינו.

זאב בוים: המפכ"ל אישר שהוא מזמין כל מי שרוצה לבקר.

אליהו ישי: אין לי טענות נגד המפכ"ל.

אליהו ישי: השופט מחליט.

אליהו ישי: המפכ"ל הוא מי שמבצע את ההנחיות.

אליהו ישי: אני מודיע לך שצריך ללכת, אדוני היושב ראש, לבתי סוהר.

אליהו ישי: לבקר את התלמידים האלה, את הנערים האלה, לשאול מה קורה אתם ולהתרשם.

אליהו ישי: אני שלחתי את חבר הכנסת דוד טל, יושב ראש וועדת העבודה והרווחה בחול המועד סוכות לבקר כמה נערים, פשוט הזדעזע.

אליהו ישי: היו ילדים שהיו פשוט נתונים בסכנה.

אליהו ישי: צריך להגיד את זה פה מול כולם.

אליהו ישי: איזה התעללויות היו שם.

אליהו ישי: לכן אני מציע, לא לדחות את זה בעוד שבוע.

אליהו ישי: לפעול, להתחיל את המהלך.

אליהו ישי: כבר שלושה שבועות הם בכלא.

אליהו ישי: עוד שבוע אני לא יודע מה יקרה.

אליהו ישי: ללכת מהר לביקור ולחשוב מה עושים ולפנות כולנו, כוועדה.

אליהו ישי: אם זה ליועץ המשפטי לממשלה ודרכו להפנות פניה לבית המשפט העליון.

אליהו ישי: אני לא חושב שאנחנו צריכים כרשות, כגוף - אם זה מחוקק או רשות מבצעת - לפגוע בחפים מפשע.

אליהו ישי: אם ימצא שהם זרקו אבן, בבקשה.

אליהו ישי: יקבלו את העונש.

אליהו ישי: אני לא מתווכח על פסק הדין.

אליהו ישי: אני לא מתווכח אם הוא זרק אבן או לא.

אליהו ישי: אני מודיע לכם, תמצאו בסוף כאלה שיהיו זכאים, אבל שלושה שבועות הם ישבו בכלא.

אליהו ישי: אתם יודעים מי זכאי ומי לא?

אליהו ישי: בעיני הוא זכאי.

אליהו ישי: אם אכן הוא חטא וזרק, שילך אחר כך לבית סוהר, תגידו מה עושים אתו.

אליהו ישי: כרגע, במעצר, יתנו לו עבודות שירות, יתנו לו מה שרק רוצים.

אליהו ישי: אני לא חושב שזה הגיוני, להשאיר ילדים, נערים, כמו בגירים, בבתי סוהר עד תום ההליכים.

אליהו ישי: הוא לא רצח.

דוד אזולאי: תודה לחבר הכנסת אלי ישי.

דוד אזולאי: אני מודיע לך שהוועדה כנראה ביום חמישי תסייר.

דוד אזולאי: אנחנו גם כן נבקש דיון, כפי שאמרתי, עוד השבוע.

דוד אזולאי: אדוני ממ"ז דרום, ניצב יצחק אהרונוביץ', בבקשה.

4413: אדוני היושב ראש, חברי הכנסת.

4413: מאחר והכותרת היא התגברות הפשיעה בדרום – וזה למאקרו.

4413: אחר כך נרד למיקרו קצת, לבעיות הפשיעה שמדברים פה עליהן בבאר שבע ועומר – אז רק בכותרות כמה נתונים מבחינת המחוז הדרומי.

4413: אני מדבר כרגע על שנה.

4413: מדברים על ינואר – אוקטובר.

4413: יש ירידה של 3.4% ואנחנו מדברים על התפרצויות לדירה, לעסק, גניבות רכב ומרכב.

4413: זה סך הכל הגניבות.

4413: מצטבר משנת 1999, אנחנו קרוב לעשרה אחוז ירידה.

שירי וייצמן: לא באחוזים, במספרים, אם אתה תיתן מספרים, נקבל את הפרופורציה, מול מספר תושבים למספר אירועים.

2183: יש הרבה תלונות שלא מגיעות למשטרה.

2183: זה בדיוק העניין.

שירי וייצמן: בואו נצא מנקודת הנחה שכל התלונות מגיעות למשטרה.

דוד אזולאי: רבותי, יש לי בקשה אליכם.

דוד אזולאי: מפקד המחוז ישב ושמע את כולם בקשב רב, אז אנא מכם.

דוד אזולאי: למי שיש קריאת ביניים שישמור אותה ואחר כך תוכלו לשאול את השאלה.

דוד אזולאי: בבקשה.

4413: עוד בעיה שאנחנו מלווים אותה במחוז הדרומי והיא בהחלט מגיעה לנגב, גובלת עם הנגב ודרך הנגב גם חודרת, לצערי, צפונה, זה הנושא של הסמים שאולי הוזכר בשוליים, אבל אני חייב להזכיר אותו.

4413: הבעיה של הסמים היא בעיה חמורה מאד.

4413: אנחנו כרגע מטפלים בעיקר בגבול המצרי שהוא גבול פרוץ לחלוטין.

4413: אנחנו, במשטרת ישראל, בראשות המפכ"ל, הקמנו יחידה חדשה לא מזמן ומנסים לטפל בתופעה.

4413: כידוע לכם, גם צה"ל ממונה על הגבולות.

רחבעם זאבי: מה זה גם?

רחבעם זאבי: האחריות היא של צה"ל.

4413: האחריות של צה"ל היא על הגבולות והגבול המצרי הוא באחריות הצבא.

4413: אנחנו מנסים לסייע בתחום הפלילי לצבא, שמאבטח ושומר.

4413: החדירות הן באמת בכמות די גדולה.

יהודה וילק: היתה מחשבה להעביר פלוגות מג"ב מעזה לגבול המצרי.

יהודה וילק: חשבו לשלב גם את הבט"ש, אבל קרה בינתיים משהו.

יהודה וילק: היום זה נראה רחוק.

4413: למה אני מזכיר את הסמים?

4413: מאחר שאנחנו מדברים במאות קילוגרמים של מריחואנה מהגבול המצרי ואנחנו מדברים פה בעשרות קילוגרמים של הירואין מהגבול הירדני אל תוך שטחי ישראל.

4413: זה מתחיל מרצועת עזה ועד, למעשה, העיר אילת.

4413: כל הגבול הזה פרוץ, אין נקודה שהם לא מצליחים לחדור.

4413: אני מדגיש: החדירות הן כרגע על ידי בדואים, מצרים, משני עברי הגבול וכמובן מי שבעיקר מבצע את ההברחות פנימה זה בדואים.

4413: מפגש אלים היה לנו רק לפני כעשרה ימים, עם צוות בילוש של היחידה המרכזית של המחוז ולצערי הרב היה שם הרוג בדואי, סוחר סמים ואצלנו שני שוטרים פצועים.

4413: היה מפגש עם שלושה כלי רכב.

4413: מפגש מאד אלים.

4413: 150 ק"ג מריחואנה ברכב ואקדח טעון עם כדור בקנה.

4413: זו רק דוגמא אחת של ההברחות.

4413: ההברחות האלה הן בקנה מידה גדול מאד.

4413: אנחנו מנסים להתמודד עם התופעה והיא תופעה חמורה.

4413: היא בהחלט מקישה על כל הנושא של הסמים, העבריינות, הצד הפלילי בדרום ולדעתי גם עוברת צפונה.

2183: נראה לי שבשלושה חודשים האחרונים רוששתם את הטראבין עם הסמים.

2183: התחלתם להיכנס.

4413: גם הפעם.

שירי וייצמן: יש חלוקת עבודה בדרום.

שירי וייצמן: כל אחד מתעסק עם חומר מיוחד.

2183: הטראבין אומרים ככה: אנחנו בעלי המקצוע ואל-עזזמה יודעים את הדרך.

4413: זה הנושא של הסמים שבאמת הוא נושא חשוב.

4413: הסחר בסמים, השימוש בסמים ולצערי הנושא המרכזי שאנחנו יודעים עליו בדרום - אבל אני מניח שגם ביתר חלקי הארץ - זה שיש נוער שצורך את הסמים האלה.

4413: אני יודע גם שבמקרים האחרונים, כשאנחנו מדברים על הנוער הבדואי, הוא מתעסק בדברים האלה גם בסחר ושותף פעיל בכל מה שקורה.

4413: כמה דברים כלליים: הנושא של סחיטת דמי חסות.

4413: הכותרת היא כותרת ואני, בצד הסובייקטיבי של האנשים פה, אין לי שום טענה.

4413: אני לא מזמן ישבתי עם בעלי עסקים, דיברנו וניסינו לתת פתרונות וחלק מהפתרונות עובדים.

4413: אני, לפחות, חש, בתקופה שאני נמצא, שאנחנו במצב של שליטה.

4413: אנחנו שולטים בדברים.

4413: מבחינת התלונות, תלונות שהיו – ואני אפרט אותן בהמשך – טופלו כראוי.

4413: הוזכר פה המקרה של החבר שנמצא אתנו, אבל יש מקרים שטופלו ברגע שהוגשה תלונה.

4413: זה שמדברים בכותרות וזה שאנשים לא מוכנים לבוא אלינו ולהתלונן בגלל האווירה או חשש או כל דבר אחר, אין לי פתרון לזה.

4413: ברגע שיש לנו מידע אנחנו פועלים.

4413: אנחנו מנסים גם לעניין את בעלי העסקים ואנחנו פונים אליהם.

4413: פנינו לבעלי דירות בעומר, פנינו לבעלי עסקים בבאר שבע ועוד מעט ניכנס לשוק העירוני.

4413: גם בעמק שרה, אין שיתוף פעולה.

4413: אני אומר את זה באמת כמשפט מאד חריף, אבל מאד ברור.

4413: אין שיתוף פעולה מטעם בעלי העסקים.

4413: אדם שרצה להגיש תלונה, מיד טופל.

4413: יש לנו דוגמאות ואני אפרט.

דוד אזולאי: ניסיתם לבדוק למה הם לא מתלוננים?

4413: אני מעריך שזה חששות.

אילוז יעקב: פעמיים תפסתי גנבים והבאתי אותם למשפט.

יהודית נאות: הגשת תלונה?

אילוז יעקב: הגשתי תלונה ועד היום עוד לא באו.

אילוז יעקב: פעמיים בשתיים בלילה ביקשתי את עזרת המשטרה, לא נתנה לי.

4413: מתי זה היה?

אילוז יעקב: לפני שנה וחצי.

אילוז יעקב: לפני שמונה חודשים תפסתי עוד פעם.

אילוז יעקב: ביום שישי בשעה שש בערב לפני שאני הולך לבית כנסת תפסתי אותם.

אילוז יעקב: למחרת בבוקר שיחררו אותם, עד היום לא היה משפט.

אילוז יעקב: חטפתי מכות מכל המשפחה, אבל הבאתי אותם.

יהודית נאות: אתה צריך להבין שלא המשטרה משחררת אלא בית המשפט.

אילוז יעקב: הוא דיבר על שש פריצות.

אילוז יעקב: לי יש אולי עשרים.

2183: יש בעיה.

2183: כשאחד בא להתלונן השוטר אומר לו: תשמע, אתה מבין את המשמעות.

2183: אתה צריך לבוא להעיד מולו.

2183: אנחנו לא יכולים לשמור עליך 24 שעות.

2183: הוא אומר: הבנתי את הרמז והוא מסתלק.

2183: מה שאומר לו השוטר, הוא לא משקר.

2183: מה שאומר השוטר זו אמת.

יהודית נאות: בסדר.

יהודית נאות: אבל אם נוצרת אווירה שרוצים להילחם בעניין, אז זה עניין של אווירה.

4413: רבותיי, תנו לי באמת רק בכמה משפטים להציג את הדברים ואחר כך אני אענה על שאלות.

יהודה וילק: יש לך שלוש דקות.

4413: שלוש דקות?

4413: אוקיי.

שירי וייצמן: המשמעת במשטרה הרבה יותר חזקה מאשר המשמעת בכנסת.

שירי וייצמן: שלוש דקות עם זמן פציעות זה עשר דקות.

יהודה וילק: תאמינו לי, יש לנו באמת לוח זמנים.

יהודה וילק: פה בחצי שעה לא הגענו לדיון.

יהודה וילק: אנחנו עושים עוד כמה דברים, אתם יודעים.

יהודה וילק: יש לי גם מה להגיד.

דוד אזולאי: אנחנו בטוחים שזמנה של המשטרה הוא מאד חשוב.

דוד אזולאי: אנחנו נתחשב בכך, אדוני המפכ"ל.

4413: לגבי עמק שרה, שהוא אחד האזורים שאנחנו מדברים עליהם, הכנתי פה נתון.

4413: למעשה במהלך השנה – ואנחנו מדברים שנה מול שנה – מ 96 אירועים אנחנו ירדנו ל 36 אירועים.

4413: יש פה את הגרף של הירידה של כל עמק שרה, שזה בעיקר בעלי עסקים שאנחנו מדברים עליהם.

4413: תראו את הירידה שיש לנו.

4413: הירידה היא מתמשכת ומבחינתי לפחות אלה הם הנתונים שמגיעים לידי מודעות המשטרה.

4413: יושבים פה שני חברים מעומר.

4413: עומר, לעניות דעתי, מטופל נכון.

4413: יש לנו בעיה עם טראבין.

4413: אנחנו יצרנו מוקד משותף לעבודה משולבת, גם עם המועצה, גם עם המשטרה, משטרת עיירות וכמובן עם טראבין ואני שותף לזה.

שירי וייצמן: והתקציב הקרוב מתייחס ספציפית לנושא הזה.

4413: כמה דברים שכן עשינו כמשטרה.

4413: א' ניסיון לשילוב האזרחים שישמרו יחד אתנו בנושא של מוקד משולב.

4413: עמק שרה כדוגמא, עומר כדוגמא.

4413: אני חושב שהפרוייקט הזה עולה יפה.

4413: הקמנו גם מרכזי שיטור קהילתי כדי לשלב את בעלי העסקים.

4413: יש איזשהו שיתוף פעולה ויש הכרה בדברים.

4413: יש לנו פה גם תוצאות של אנשים שבאו ובאמת הגישו תלונות.

4413: אנחנו פה רואים שבעל עסק של צילום וקייטרינג שנדרש לשלם עבור שמירה הסכים לשיתוף פעולה, נעצרו שלושה חשודים.

4413: הם נעצרו עד תום ההליכים.

4413: בעל עסק למשקאות נדרש לשלם 500,000 עבור שמירה, הסכים לשתף פעולה, נעצרו שלושה, שוחררו על ידי בית המשפט ויש דיון בבית המשפט.

4413: הגשנו ערר בנושא.

דוד אזולאי: אדוני, איך אתם מתמודדים עם הבעיה הזאת שבאים אנשים, מקימים חברות שמירה ולמעשה כולם יודעים שזאת לא חברת שמירה.

דוד אזולאי: זה פרוטקשן.

דוד אזולאי: זאת אחת הבעיות המרכזיות שם.

דוד אזולאי: האנשים, ברגע שהם לא לוקחים שומר, פורצים להם את העסק.

דוד אזולאי: במשך ארבע חמש פעמים.

דוד אזולאי: ברגע שהם שמים שמירה, הם מפסיקים לפרוץ.

דוד אזולאי: שמעתי דברים מדהימים.

דוד אזולאי: השומרים אפילו לא נמצאים שם.

עטרה אדלשטיין: אני יושבת ראש ועד עמק שרה וגם בעלת עסק בעמק שרה.

עטרה אדלשטיין: חברת הביטוח הודיעה לנו שהיא מפסיקה לבטח אותנו.

עטרה אדלשטיין: אנחנו כבר שלושה חודשים לא מבוטחים.

עטרה אדלשטיין: חברת הביטוח אמרה לנו במפורש: אם אתם רוצים שנבטח אתכם תפנו לאיזושהי חברת שמירה בבעלות בדואית.

עטרה אדלשטיין: אם הם אלה שישמרו על העסק שלנו אז הם יבטחו אותנו.

שירי וייצמן: תביאי לי את זה על נייר.

שירי וייצמן: זה חמור מאד, הדבר הזה.

עטרה אדלשטיין: איך אני אביא לך נייר?

עטרה אדלשטיין: הם אמרו לנו הכל בעל פה.

שמשון ראש-האי: חברת מגדל לביטוח פינתה את הסניפים שלה באזור הדרום.

שירי וייצמן: טוב, זה שיקול עסקי.

שירי וייצמן: אני מדבר כרגע על זה.

שירי וייצמן: לעשות את הדבר הזה זו עבירה.

שירי וייצמן: תעבירי לי את זה מיד.

שמשון ראש-האי: לי אמרו שהחל מהיום, על פי החוק, תוך עשרים ואחד יום אני מפסיק להיות מבוטח.

שמשון ראש-האי: אמרתי: אבל אני מבוטח עד סוף דצמבר, אמרו לי: קח את הפרש הכספים וסע לשלום.

שמשון ראש-האי: מה לעשות?

2183: יו"ר כלל ומנכ"ל קופת חולים אמר:

2183: בנגב אנחנו לוקחים 20% יותר.

4413: משפט אחרון: אני מתאר לעצמי שלא נמצה בדיון הזה את כל הבעיות של הדרום, אבל משפט אחד באמת: הנושא של חברות השמירה.

4413: אנחנו בדקנו מספר חברות.

4413: הם עובדים מסודר.

4413: מסודר על פי הספר.

4413: נתנו לי פה את שתי החברות האלה, אני אבדוק אותן עוד הפעם, אבל לקחנו את החברות שפועלות בעמק שרה, בדקנו אותן חברה חברה.

4413: הם בדואים, הם אזרחים במדינת ישראל, הם פועלים והם פותחים חברה ודרך החברה הזאת מעסיקים שומרים.

4413: מבחינתי אני לא רואה פה שום בעיה חוקית.

4413: אנחנו נבדוק את שתי החברות האלה שהוזכרו פה.

4413: אני חושב שהן נבדקו כבר פעם אחת, נבדוק את זה בשנית, אבל אנחנו לא יכולים, ברגע שהחברה עובדת כדת וכדין, להיכנס פנימה.

דוד אזולאי: תודה רבה.

דוד אזולאי: אדוני המפכ"ל, בבקשה.

יהודה וילק: אני, ברשותכם, רוצה לומר כמה דברים יותר במאקרו.

יהודה וילק: אני לא חושב שיש איזשהו ויכוח.

יהודה וילק: יש בעיה קשה מאד בנגב.

יהודה וילק: מהשתלטות על שטחים דרך בניה בלתי חוקית דרך בעיות באכיפת שלטון החוק ואלף ואחד דברים.

יהודה וילק: אני גם לא בא ומנסה ליפות פה את הנתונים.

יהודה וילק: דבר שני, כל מי שחושב שמשטרה זה הפתרון האולטימטיבי כגוף יחידי כדי לשנות את המצב, פשוט טועה.

יהודה וילק: דבר שלישי, לכל הפחות בשלוש השנים האחרונות באנו וניסינו לרתום את משרדי הממשלה כדי לעלות מדרגה בטיפול.

יהודה וילק: מתוך הנחה שאם באמת ובתמים רוצים לעשות טיפול ולא רק להוציא קיטור, צריך לעשות טיפול מערכתי.

יהודה וילק: אנחנו התחייבנו להגביר את הנוכחות שלנו.

יהודה וילק: אם לפני שלוש שנים שירתו בתחנת עיירות 80 שוטרים, היום מוצבים 300 שוטרים.

יהודה וילק: 300 שוטרים, טיפה בים.

יהודה וילק: טיפה בים מול הבעיות.

יהודה וילק: זה הרבה יותר מ 80, זה 300.

יהודה וילק: זה לא 300 שוטרים שקיבלנו מהמדינה, אלא 300 שוטרים שאנחנו העברנו לנגב והקמנו יחידות בתהליך התייעלות פנימית.

יהודה וילק: זו פלוגה ללחימה בפשיעה, רותם, זאת פלוגת מג"ב שהורדנו, זה הנושא של הרכב ותגבור תחנת עיירות מעבר לתגבור שעשינו בבאר שבע.

יהודה וילק: משטרת ישראל כל שנה מקטינים אותה.

יהודה וילק: משטרת ישראל היום, ביחס לכמות האוכלוסייה, הרבה יותר קטנה ממשטרת ישראל לפני חמש עשרה שנה.

יהודה וילק: אני שם בצד מיליון עולים חדשים שהגיעו ואני שם בצד את מה שקורה אצלנו במדינה.

יהודה וילק: דוגמא ראיתם פה בין 9:30 ל 10:00.

רחבעם זאבי: עשר ורבע.

יהודה וילק: כמו שזה נראה פה זה נראה גם בצמתים.

יהודה וילק: רבותיי, אנחנו בהרבה מאד צמתים, תרתי משמע, מוצאים את עצמנו לבד.

יהודה וילק: אין ויכוח שהאזרחים צודקים פה.

יהודה וילק: צודקים בעומר, צודקים בעמק שרה, אבל עוד פעם, טיפול משטרתי בלבד אינו מספיק.

שירי וייצמן: אני האשמתי את הממשלות.

שירי וייצמן: הממשלה צריכה להשקיע בחינוך, בתשתיות.

יהודה וילק: אתם גם צריכים להבין – ואני לא אומר את זה בהתבכיינות – אנחנו משטרה שיש לה שני כובעים.

יהודה וילק: בחודש האחרון אנחנו מתעסקים במשטרה?

יהודה וילק: איפה אנחנו ואיפה משטרה.

יהודה וילק: נגמרו הסמים במדינה?

יהודה וילק: נגמרה האלימות במשפחה במדינה?

יהודה וילק: נגמרו הבעיות בקרב הנוער במדינה?

יהודה וילק: נגמרו כל ההשתוללויות על הכבישים וכולי?

יהודה וילק: הרי אין ויכוח על הדברים האלה.

יהודה וילק: צריך להבין: משטרת ישראל קטנה על הבעיות של עם ישראל.

יהודה וילק: על כולן.

יהודה וילק: אני יכול להגיד את זה.

יהודה וילק: אני אזרח שחזר למשטרה ובעוד חודשיים אזרח כמוכם.

יהודה וילק: יש פה בעיה.

יהודה וילק: זה לא ייגמר בדברים קטנים.

יהודה וילק: השאלה היא אם באמת ובתמים אנחנו רוצים לעשות טיפול שורש.

יהודה וילק: אם רק יגדילו משטרה ולא יעשו את הדברים האחרים, לא עשינו כלום.

יהודה וילק: מדברים פה על בניה בלתי חוקית.

יהודה וילק: אני הולך, נכנס למגזר הערבי, הורס בית, מתעמת ואחרי שבועיים בונים את הבית מחדש ואף אחד לא מוציא צו הריסה.

2183: בונים אותו מול המצלמות.

יהודה וילק: אז אני חוזר ושואל: תגידו לי: מה הרווחתי?

יהודה וילק: הלכתי, התעמתתי, פגעתי באזרחים, נפגעו שוטרים ומה קרה?

רחבעם זאבי: מה אומר השר לביטחון פנים?

יהודה וילק: הלאה.

רחבעם זאבי: אתה לא עונה לי.

יהודה וילק: תזמין את השר לביטחון פנים לפה, ידבר.

יהודה וילק: מה אתה רוצה ממני?

שירי וייצמן: אתה מצפה ממנו שיענה לך?

יהודית נאות: כבר קיימנו על זה דיון במליאה.

רחבעם זאבי: הוא לא מנחה אותם?

רחבעם זאבי: הוא לא מביא את זה לישיבת ממשלה?

דוד אזולאי: אם הוא לא עונה לך, כנראה שיש סיבה.

דוד אזולאי: למה אתה מביך אותו?

רחבעם זאבי: יש לי סיבה לשאול את זה.

רחבעם זאבי: לא?

דוד אזולאי: שאלה רטורית.

יהודה וילק: תרשו לי רגע.

שירי וייצמן: אלה בעיות של שנים.

דוד אזולאי: זה הולך ומחריף.

דוד אזולאי: הבעיות הללו הולכות ומחריפות בתקופה האחרונה.

שירי וייצמן: ההקצנה הלאומנית גורמת לזה שזה יחריף.

2183: בסוף המדינה תשלם על זה מיליארדים.

יהודה וילק: תנו לי להגיד עוד כמה משפטים.

יהודה וילק: למרות הכל, אנחנו מנסים לעשות הרבה מאד פעולות מול הציבור הבדואי, כדי שההיתקלות שלנו, במירכאות, עם הבדואי, לא תהיה שאני בא רק לאכוף את החוק וכולי.

יהודה וילק: כמו, לדוגמא, גיוס בדואים למשמר האזרחי, במדים וזה הולך.

יהודה וילק: גם בימים הקשים ביותר בחודש האחרון, האנשים האלה באו לפעילות.

יהודה וילק: מעסיקים אותם בעיקר בנושא התנועה.

יהודה וילק: נושא שני: הקמת מרכזי שיטור קהילתיים.

יהודה וילק: פתחנו בתל שבע, אנחנו פועלים ברהט ויש לנו תכנית עבודה יותר גדולה.

יהודה וילק: כמעט ולא פוגעים בהם.

יהודה וילק: ועוד אלף ואחד דברים.

יהודה וילק: במהומות שהיו במגזר הערבי, הצלחנו ביחד עם ראשי הציבור – כי היתה שם נכונות של ראשי הציבור להרגיע - מתבערה שהתחילה ברהט, מהר מאד לכבות את האש.

שירי וייצמן: נכון מאד.

שירי וייצמן: המשטרה עשתה עבודה של דו שיח עם ראשי הציבור שם.

שירי וייצמן: רק בדו שיח אתה יכול להגיע לתוצאה.

שירי וייצמן: הם לא מיליטנטים.

יהודה וילק: כי שם היה ציבור שרצה להרגיע.

שירי וייצמן: אני גם חושב שלמעלה מ 85% מהם הם לא אנשים שליליים.

שירי וייצמן: להפוך את כולם לאנשים שליליים זה לא נכון.

שירי וייצמן: חלק גדול מהם מתגייסים לצבא.

שמשון ראש-האי: נכון.

שמשון ראש-האי: הגרעין העברייני, להערכתי, מונה אולי אלף איש.

שמשון ראש-האי: לא יותר.

שמשון ראש-האי: זאת עדיין לא סיבה לא לטפל במגזר הזה.

שמשון ראש-האי: הם אזרחים.

יהודה וילק: אגב, גם בצפון וגם במשולש, באותם מקומות שהיתה נכונות של אנשי הציבור, האש היתה קטנה מאד.

יהודה וילק: בטירה, בטייבה, בג'לג'וליה, בקלנסואה, בדבוריה, בשפרעם.

יהודה וילק: אני יכול לתת לכם עוד עשרות מקומות.

יהודה וילק: אני אמרתי, אני מוכן לבוא לוועדת הפנים, לא רק כדי לדון על קטינים.

יהודה וילק: זו לא חוכמה לבוא ולהגיד: קטינים, קטינים, קטינים.

יהודה וילק: איך הם הגיעו לשם?

יהודה וילק: מי שלח אותם?

יהודה וילק: העימותים היו בתוך הכפרים?

2183: מסיעים אותם.

יהודה וילק: איפה הם היו?

יהודית נאות: אמרנו שלא נקיים על זה דיון.

יהודית נאות: זה לא פיר.

יהודה וילק: לא, אני אומר את זה במגזר הבדואי ובמגזר הבדואי ראינו בדיוק את המודל של שיתוף הפעולה עם אנשי הציבור.

יהודה וילק: איפה הבעיה שלנו?

יהודה וילק: אנחנו לא מצליחים במגזר הבדואי לרתום את הציבור להילחם באותו גרעין של עבריינים.

יהודה וילק: יתכן מאד והם פוחדים.

יהודה וילק: יתכן מאד והם מאוימים.

יהודית נאות: הם מאוימים לא פחות.

יהודה וילק: צודקים.

יהודה וילק: גם היהודים וגם ראשי הציבור הבדואי ורוב רובו הוא ציבור טוב.

2183: אגב, גם הם סובלים מהמצב.

יהודה וילק: וודאי.

שירי וייצמן: כי זה פוגע להם בפרנסה.

יהודה וילק: וודאי.

יהודה וילק: שלטון החוק, רבותיי, הוא טוב בתור כותרת, אבל אם אתה רוצה לתת תוכן לנושא שלטון החוק, צריך יותר שוטרים, צריך יותר תובעים, צריך יותר שופטים ואתה צריך מערכת אכיפת חוק נחרצת.

יהודה וילק: זה מתחיל מבניה בלתי חוקית, דרך הקניון, דרך תחנת הדלק ודרך אותו נער בן 17 שאומר מה שהוא אומר.

יהודה וילק: אתם שמעתם פה והדברים הם אוטנטיים.

יהודה וילק: אין לנו היום, בסדרי הגודל שלנו, גם עם מה שאנחנו עשינו – ואני יכול להוכיח שמה שאנחנו עשינו, אף משרד ממשלתי אחר לא עשה בהיקפים האלה – יכולת שמספיקה לכסות את כל הנושא הזה.

יהודה וילק: תראו, מי שלא יודע, כנסת ישראל הולכת להרים את היד על קיצוץ 500 שוטרים.

יהודה וילק: רק כדי להסביר: תחנת משטרה עירונית זה 70 שוטרים.

יהודה וילק: פלוגת מג"ב היא 80 שוטרים.

יהודה וילק: תבינו מה המשמעות של 500 שוטרים.

יהודה וילק: הם מקצצים כי הם אומרים: המשטרה גדולה על עם ישראל.

יהודה וילק: זה אחרי שבשנה שעברה גם כן קיצצו את המשטרה.

יהודה וילק: אז מה אנחנו רוצים?

יהודה וילק: אני מדבר כרגע לא כמפכ"ל, כאזרח.

יהודה וילק: מה אנחנו רוצים כאזרחים?

דוד אזולאי: כנראה שאתם לא יודעים לעשות לעצמכם לובי.

יהודה וילק: יכול להיות.

שירי וייצמן: אתה רוצה שהם יבואו לעשות לובי?

שירי וייצמן: זה כמו שאתה אומר שהמוסד יבוא לעשות לעצמו לובי.

שירי וייצמן: זה אותו דבר.

זאב בוים: אדוני, צריך להיות להם שר.

זאב בוים: זה לא תפקיד שלהם לעשות פה לובי.

זאב בוים: צריך מערכת פוליטית מגבה.

זאב בוים: זה הכל.

דוד אזולאי: רבותיי, לפני שאני אאפשר לשאר חברי הכנסת לדבר, אני רוצה לנצל לרגע את נוכחותו של המפכ"ל, לפני שהוא עוזב אותנו.

דוד אזולאי: אדוני המפכ"ל, אתמול וועדת הפנים סיירה בשכונת גילה ואחת הבעיות הקשות שעלו שם זו אבטחה במוסדות חינוך.

דוד אזולאי: זו שכונה עם 45,000 תושבים ללא נקודת משטרה.

דוד אזולאי: אני חושב שדווקא בימים רגישים אלה הייתי פונה אליך בבקשה לבדוק את העניין הזה ואולי להיענות לפניית התושבים על מנת להשרות יותר בטחון בשכונה.

יהודה וילק: אני אשיב.

יהודה וילק: מאז שהתחילו האירועים יש נקודת משטרה ניידת בגילה עם איוש קצין, 24 שעות ביממה.

יהודה וילק: כלומר: יש קצין משטרה, עם כוח משטרתי, 24 שעות ביממה בגילה – אני אראה לך מכתב שקיבלתי ממאיר תורג'מן, ראש המינהלת, שמודה על זה.

יהודה וילק: אתם רוצים, תביאו אותו, את ראש המינהלת.

יהודה וילק: יושב קצין תורן 24 שעות בגילה, פיסית.

יהודה וילק: מחובר למינהלת.

יהודה וילק: זו הוראה שלי.

יהודה וילק: לגבי אבטחת מוסדות חינוך צריך להבין: המשטרה היא צינור להעברת כספים.

יהודה וילק: את המינון, את המקומות, לא אנחנו קובעים.

יהודה וילק: זה תקציב מדינה, זה לא תקציב משטרה ואנחנו רק מעבירים את הכסף.

דוד אזולאי: השאלה היא מהי בימים אלו המלצה של המשטרה.

יהודה וילק: אנחנו ממליצים, אנחנו מדברים.

יהודה וילק: היום אבטחת מוסדות חינוך היא מעבר לאבטחה פיסית.

יהודה וילק: היא גם אבטחה אזרחית.

2183: אנחנו הגברנו את השמירה וסופגים את זה.

יהודה וילק: יש לנו בעיה ביום לימודים ארוך, יש לנו בעיה במתנ"סים, יש לנו בעיה בגני ילדים.

יהודה וילק: הבעיות האלה ידועות.

יהודה וילק: הבעיות האלה עלו לא פעם על שולחן ועדת הפנים.

יהודה וילק: הבעיה היא בעיה תקציבית.

יהודה וילק: היא לא בעיה משטרתית.

יהודה וילק: זה לא תקציב שלי.

יהודה וילק: אין לי תקציב.

יהודה וילק: אני לא לוקח כספים מאף אחד לאבטחת מוסדות חינוך.

דוד אזולאי: תודה.

דוד אזולאי: אנחנו נשחרר את המפכ"ל, כי הנסיבות והאירועים קוראים לו.

זאב בוים: זו הזדמנות לשבח את המשטרה ואת מי שעומד בראשה בתקופה קשה.

2183: ולתת גיבוי למפקד המחוז הצפוני, מה שלא נתנו לו בדרום.

דוד אזולאי: תרשה לי.

דוד אזולאי: אני חושב שבאמת המשטרה, בימים אלו, עושה עבודה יוצאת מן הכלל וראויה לכל הערכה בכל הארץ ואני חושב שמגיע שגם אנחנו נגיד את המילים: כל הכבוד למשטרת ישראל על עמידתה האיתנה בימים הקשים האלו ועל שמירת ביטחונם של האזרחים בכל המדינה וכמובן, במיוחד, בשכונות הירושלמיות.

דוד אזולאי: אדוני המפכ"ל, חיזקו ואימצו ואני מאד מקווה שבמה שיישאר לכם לטפל זה בנושאי התנועה במדינת ישראל.

יהודה וילק: תודה רבה ואני מתנצל.

דוד אזולאי: חברי הכנסת, אנחנו ממשיכים לפני הסיכום.

דוד אזולאי: חבר הכנסת יצחק סבן, בבקשה.

יצחק סבן: אני דווקא רציתי לדבר לפני שהמשטרה דיברה.

יצחק סבן: היה חשוב שתשמעו גם את הדברים האלה.

יצחק סבן: אני תושב העיר באר שבע.

יצחק סבן: אם אני אתחיל לספר את הסיפורים שסיפרו פה החברים, אנחנו נצטרך שבוע ימים לשבת פה והסיפורים באמת קשים ביותר.

יצחק סבן: לפני כמה חודשים, היתה תוכנית רדיו ברדיו דרום, רדיו מקומי, שדיברו בה על הנושא הזה.

יצחק סבן: הובא כדובר אורח אחד מקציני המשטרה.

יצחק סבן: הוא הודה שם בתוכנית שהמשטרה אין לה את הכלים להתמודד עם הבעיה הזאת ואין לה את היכולת להתמודד אתה.

יצחק סבן: הבעיה היא קשה ביותר.

יצחק סבן: אנחנו יודעים שאין לה את הכלים.

יצחק סבן: הבעיה היא של כל ממשלות ישראל.

יצחק סבן: הממשלה הזו, הממשלה הקודמת, לא טיפלו בבעיה וזהו בעיה שמצריכה טיפול שורש ולא טיפול של לשלוח את המשטרה לתפוס את ההוא שאיים בפרוטקשן או לא איים בפרוטקשן.

יצחק סבן: זה לא הטיפול.

יצחק סבן: הטיפול הוא שאתה עוצר אחד ובאים לך עוד חמישה אחריו.

יצחק סבן: זה לא טיפול.

יצחק סבן: הטיפול צריך להיות טיפול שורש של המדינה והממשלה.

יצחק סבן: בלי זה לא יהיה פתרון.

יצחק סבן: נכון שעכשיו יש, מזה כששה חודשים, איזו רגיעה.

יצחק סבן: איזו עבודת שטח יותר פעילה, אבל זה יעבור.

יצחק סבן: היו תקופות שהיתה יותר עבודה מצד המשטרה והיו תקופות שהיתה פחות עבודה מצדה ותמיד היו גלים גלים, אבל תמיד הפשע הזה מתגבר יום יום.

יצחק סבן: אני לא יודע, לגבי הנתונים שאמרת, אם הם רק למגזר הבדואי.

4413: לא הבנתי למה זה יעבור?

יצחק סבן: משום שיהיו תקופות שאתם תראו שכבר אין מה לעשות.

יצחק סבן: כמו שהתושבים הגיעו למצב שהם כבר לא מתלוננים ואני יודע שהתושבים כבר לא מתלוננים.

יצחק סבן: אולי הירידה נובעת מכך שהתושבים כבר הפסיקו להתלונן.

יצחק סבן: אני בטוח שזאת הנקודה.

דוד אזולאי: תודה רבה.

דוד אזולאי: חברת הכנסת מרינה סולודקין, בבקשה.

מרינה סולודקין: רציתי לומר כמה דברים.

מרינה סולודקין: אנחנו מבינים את המצב ואת התפקיד המסובך של המשטרה להתמודד עם כל המהומות וגם עם התגברות הפשיעה באזורים שונים של מדינת ישראל.

מרינה סולודקין: יחד עם זה, עם כל הכבוד למשטרה, אני רוצה לומר שבדרום יש מצב לא טוב, מצב גרוע, בין המשטרה והעולים.

מרינה סולודקין: היתה קטטה באשדוד בין מקומיים ותלמידים של בית ספר בחיל הים.

מרינה סולודקין: נפצעו התלמידים של חיל הים פצעים קשים מאד.

מרינה סולודקין: את מי לקחה המשטרה?

מרינה סולודקין: את אלה שנפגעו ואת אלה שהתלוננו ומקטטה של שני צדדים עשו קטטה בתוך הקבוצה, שסבלה מאד.

מרינה סולודקין: הציבור שאני מייצגת כאן מבין כמה קשה להיות שוטר ישראלי, אבל אין צדק בסיסי.

מרינה סולודקין: יש כל הזמן בעיה בדרום, שהמשטרה רק מוסיפה לבעיות שיש בשטח.

מרינה סולודקין: לקחו קטינים למעצר, אבל לא את כל מי שצריך לקחת.

מרינה סולודקין: אני לא יכולה להתלונן שראש המחוז לא טוב או המפכ"ל לא טוב.

מרינה סולודקין: אני חושבת שהדג מסריח מהראש.

מרינה סולודקין: אין שר.

מרינה סולודקין: אני רוצה לומר לך שקהלני, כשהיה שר המשטרה, היה שומע, מבין ואפילו היתה לנו תקופה שהמצב בין העולים והשוטרים היה יותר טוב.

מרינה סולודקין: בשנים 1998 ו 1999.

מרינה סולודקין: בלי שר, בלי הכוונה של השוטרים, שיש להם דעות קדומות על העולים ובמיוחד על התלמידים, לא תהיה לנו התקדמות.

מרינה סולודקין: אתה אומר, אדוני היושב ראש, שהם צריכים לובי.

מרינה סולודקין: לקצץ את התקציב של המשטרה אני חושבת שזה פשע, במצב שיש עכשיו.

מרינה סולודקין: יש לי הרבה בעיות, גם עם הצמרת של המשטרה, אבל מה שאני חושבת זה שעד הרגע האחרון אנחנו צריכים להיאבק בצמצום תקציב המשטרה.

מרינה סולודקין: אנחנו עכשיו לא צריכים לתת לזה יד.

דוד אזולאי: תודה רבה.

דוד אזולאי: כן, אדוני.

משה בורוכוב: אני סגן ממלא מקום של ראש העיר באר שבע.

משה בורוכוב: רציתי בדברי לחזק את מה שאמר חבר הכנסת סבן.

משה בורוכוב: הבעיה של בדואים בנגב היא בעיה כוללת.

משה בורוכוב: כמו כשילד גדל במשפחה ובפעם הראשונה אבא ואמא נותנים לו להביא הביתה איזשהו דבר גנוב או לעשות איזשהו דבר לא חוקי, לאט לאט הילד מתחיל להבין שמותר לו הכל.

משה בורוכוב: את הבעיה הבדואית אנחנו לא יכולים לעצור רק על ידי תפיסת סמים או רק בפרוטקשן או רק בבעיות האלה.

משה בורוכוב: יש את הבעיה של הבניה הלא-חוקית.

משה בורוכוב: אני התרשמתי מזה עמוקות מהביקורים, אז, בזמנו, עם נתן שרנסקי בכל אזור הדרום.

משה בורוכוב: אתם יודעים כמה יש.

משה בורוכוב: מר בדש הציג את זה.

משה בורוכוב: כמה תחנות דלק לא חוקיות, כמה יישובים לא חוקיים...

2183: נבנים עשרה בתים ביום.

2183: עשרה בתים.

משה בורוכוב: אין מדיניות כוללת כדי לפתור את הבעיה.

משה בורוכוב: אני הגעתי לנגב בשנת 1971.

משה בורוכוב: אני לא רואה את הפיתוח של הנגב כמו שאני רואה כל יום ויום – במיוחד כשעבדתי במכתשים ברמת חובב, ראיתי כל יום ויום מבנה חדש שמוקם וככה זה ממשיך.

משה בורוכוב: ככה זה גם היום.

משה בורוכוב: אם לא תהיה איזושהי מדיניות כוללת כדי לחזק את השייכים הוותיקים, לתת להם את כוח השליטה על הצעירים, לתת להם כלים ביד ומצד שני לתת להם גם איזשהן סוכריות ולהסדיר את כל הנושא של בניה בדואית בנגב, ימשיך להיות פשע, ימשיך להיות פרוטקשן, ימשיכו להיות אותם הדברים.

משה בורוכוב: אני לא פעם שוחחתי גם עם יעקב טרנר.

משה בורוכוב: אמרתי: ישנם דברים מסוימים שאנחנו בהחלט כן יכולים ללכת לקראת הבדואים בתוך העיר שלנו.

משה בורוכוב: להתחיל פעילות מסוימת, להתקדם, לדבר, אבל צריך כתובת כדי לדבר.

משה בורוכוב: ברגע שאתה בא לאותו שייך ואתה רוצה להתחיל לדבר אתו, הוא שואל: מה אתם נותנים לי, איזה כוח אתם נותנים לי כדי שאני אוכל להשפיע עליהם?

משה בורוכוב: אין לי שום השפעה.

משה בורוכוב: אנחנו, במדינה הזו, בדיוק כמו שאמרת, יורים לעצמנו ברגליים.

משה בורוכוב: הדבר הזה שחברת הכנסת סולודקין אמרה, זה דבר יפה מאד: הדג מסריח מהראש.

משה בורוכוב: אז גם הטיפול צריך להיות מהראש.

משה בורוכוב: בקשר לנושא של עולים חדשים – כי אני גם אחראי על תיק קליטת העלייה בעיריית באר שבע – אני יכול להגיד רק דבר אחד: אני אף פעם לא מאשים רק צד אחד.

משה בורוכוב: אני חושב שזו תמונה כוללת, זה דיאלוג מסוים שצריך לנהל אותו עם המשטרה.

משה בורוכוב: יש לנו תקופות טובות ויש לנו תקופות רעות, אבל אני מקווה שבסוף על הבעיה הזאת אנחנו כן נוכל להתגבר בשיתוף פעולה עם המשטרה, כי בסך הכל המשטרה מבצעת את העבודה שלה יפה מאד, במיוחד אצלנו בכל הדרום, במיוחד אצלנו בבאר שבע.

משה בורוכוב: גם עם קובי כהן שעבר ואני אתמול הכרתי את המנכ"ל החדש.

משה בורוכוב: אני מקווה ששיתוף פעולה יהיה, אבל צריך פשוט יותר דיאלוג, לא להתבייש.

משה בורוכוב: בכל מקרה כזה, במיוחד ברגע שמנתה אותו חברת הכנסת, צריך מיד לעשות בדיקה יסודית של הנושא כדי לבוא גם לרחוב הרוסי ולהגיד בדיוק: מה קרה?

משה בורוכוב: למה דווקא את אלה הביאו למשפט?

משה בורוכוב: אולי זה בצדק.

משה בורוכוב: אני לא אומר שלא.

משה בורוכוב: אבל לפחות למקרים אלה לתת יותר פרסום, מה עשתה המשטרה ומה עשתה מערכת החוק.

דוד אזולאי: תודה רבה.

דוד אזולאי: שתי דקות בקצרה, בבקשה.

דוד אזולאי: מי אדוני?

יצחק מרציאנו: סגן ראש העיר באר שבע.

יצחק מרציאנו: בנוסף לכל מה שנאמר – אני לא רוצה לחזור על זה - אני רוצה להוסיף: כולנו יודעים שהיה מחדל, שהיה קצת מחדל בנושא הטיפול וזה הביא לרפיון ידיים של האנשים.

יצחק מרציאנו: כי אני לא מבין, אם אדם יודע שמטפלים בו, למה שהוא לא ילך?

יצחק מרציאנו: כלומר: העדר הטיפול הביא אותם לרפיון ידיים.

יצחק מרציאנו: הדבר הזה ילך וימשיך אם המשטרה – וזה דבר קל ופשוט – לא תעודד את האנשים.

יצחק מרציאנו: לא תשוחח אתם ותגיד להם: בואו, אנחנו נטפל בכם.

יצחק מרציאנו: כי האנשים – וזה מתוך שיחה עם אנשי רחוב קרן קיימת – מיואשים.

יצחק מרציאנו: דבר נוסף: נוכחות של משטרה.

יצחק מרציאנו: כמה פעמים אותם תושבים אומרים שביום שיש נוכחות של משטרה יש קצת נחת.

יצחק מרציאנו: זה דבר שלא עולה הרבה כסף.

יצחק מרציאנו: אין לנו הרבה רחובות כמו קרן קיימת.

יצחק מרציאנו: קרן קיימת זה בעצם העיר העתיקה של העיר.

יצחק מרציאנו: אם לא נשמור עליה, היא תלך.

יצחק מרציאנו: שם התושבים בעצמם אמרו: כשיש שוטר שמסתובב, אותו יום עובר בשלום.

יצחק מרציאנו: יש קטנים דברים שבעזרתם אפשר לשפר.

יצחק מרציאנו: בפרט הדיאלוג.

יצחק מרציאנו: צריך לעודד אנשים כי אנשים מיואשים מהמשטרה.

דוד אזולאי: אדוני מפקד המחוז הדרומי, אני רוצה לשאול אותך משהו.

דוד אזולאי: בעקבות הסיור שלי באזור התעשייה בדרום, עלה איזשהו רעיון - לא יודע אם טכנית ניתן לבצע את זה ואם זה תפקידה של המשטרה - האם לא היה כדאי לגדר את כל אזור התעשייה ובכך אולי לפתור את בעיית השמירה, כאשר זה אמנם תפקידה של הרשות המקומית ובעלי העסקים ביחד.

דוד אזולאי: אני שואל רק אם זה לא פתרון.

2183: אנחנו מוכנים לשלם על זה.

שמשון ראש-האי: במקום לשלם פה ישלמו פה.

שמשון ראש-האי: מה הבעיה?

דוד אזולאי: האם למשטרה לא יהיה יותר קל להתמודד כך עם הבעיה?

דוד אזולאי: דבר נוסף שהייתי מציע כאן למפקד המחוז הדרומי, אדוני הנכבד, הוועדה הזו באחת מסיוריה, סיירה בלוד.

דוד אזולאי: המצב שם היה מאד מאד קשה.

דוד אזולאי: ראינו מכירת סמים לאור היום, ראינו פשע, עבריינות.

דוד אזולאי: אחרי שהוועדה נכנסה לעובי הקורה, יאמר באמת לזכותה של המשטרה והשר לביטחון פנים, שהיה אז ב"פול טיים ג'וב" רק שר לביטחון פנים, שקיבלנו פה פידבק מאנשי הציבור, מהאזרחים, שאכן יש ירידה משמעותית ברמת הפשיעה בלוד.

דוד אזולאי: אנחנו מודעים למצב שאנחנו נמצאים בו ומודעים לקיצוצים, אבל האם לא היה כדאי ללכת על אותו מודל כפי שהיה בלוד גם במחוז הדרומי, לעשות פעם אחת ולתמיד ניקוי שטח יסודי ואחר כך להמשיך ולהחזיק את העסק בצורה השוטפת?

4413: אני באמת אומר רק כמה משפטים, כי רוב הדברים נאמרו כאן.

4413: על חלק מן הדברים דילגנו אז אני אזכיר אותם כאן.

4413: לגבי הנושא שדיברתי עליו, הנושא של שילוב האזרחים: דיברנו פה ודיברנו עם בעלי העסקים, ישבנו ופתחנו מרכז שיטור קהילתי, פנינו לאזרחים, אמרנו: בואו ביחד נעשה איזשהו מנגנון משותף.

4413: איזה מוקד משותף.

4413: יש שם עשרות חברות אבטחה שמאבטחות.

4413: בואו נראה איך אנחנו סוגרים את הדברים האלה.

4413: ההיענות היתה של חצי מבעלי העסקים.

4413: חצי בכלל לא הגיעו ולא רצו שיתוף פעולה מכל מיני סיבות.

4413: הנושא של גידור.

4413: בנושא הזה, כידוע לך, אדוני היושב ראש ובנושא סגירת השערים, פנינו גם לראש העיר.

4413: יושבים פה הסגנים.

4413: זה לא מתפקידי המשטרה.

4413: פנינו לבעלי עסקים ואמרנו: רבותיי, במקום להשקיע פה, בואו נלך על מוקד.

4413: בואו נלך על סגירות.

4413: על פיקוח, על הכוונה.

4413: המשטרה מכניסה לעמק שרה, אני מעריך, בין ניידת לשתיים כל לילה מעבר למרכז השיטור הקהילתי.

4413: אפשר לבנות מודל.

4413: זה לא רק תלוי במשטרה.

4413: המשטרה מוכנה להרים את הכפפה ומוכנה להוביל את המהלך הזה.

דוד אזולאי: אני שואל אותך לגבי הרעיון עצמו.

דוד אזולאי: אם הרעיון הזה נראה, אנחנו מוכנים להיות גוף ממליץ לרשות המקומית, לאזרחים שם.

דוד אזולאי: אני מניח שיש להם וועד, שיש אנשי ציבור שיובילו את העניין הזה.

דוד אזולאי: השאלה היא אם זה יכול לתת איזשהו פתרון.

עטרה אדלשטיין: לגבי הגדר, זה אקמול לחולה סרטן.

דוד אזולאי: אבל צריך להתחיל עם זה.

עטרה אדלשטיין: זאת לא הבעיה.

עטרה אדלשטיין: מדובר שתהיה גדר.

עטרה אדלשטיין: אז מה?

עטרה אדלשטיין: אנחנו כל הזמן צריכים לחיות מסביב לגדרות, אנחנו צריכים לחיות בפחד, אנחנו צריכים להתגונן.

עטרה אדלשטיין: אני יושבת פה הבוקר הזה ואני אומרת: לבי לבי על המשטרה.

עטרה אדלשטיין: מצד אחד אנחנו תוקפים אותם למה הם לא מגינים עלינו מספיק, מצד שני תוקפים אותם למה הם מגינים יותר מדי.

עטרה אדלשטיין: יש פה בעיה חוקתית.

עטרה אדלשטיין: זה שורש העניין ואם לא יטפלו בעניין הזה, שום דבר לא יעזור.

דוד אזולאי: אני מסכים אתך.

עטרה אדלשטיין: סליחה.

עטרה אדלשטיין: אני חייבת לסיים את מה שיש לי להגיד, כי אני מאד שמחה שנזדמנה לי ההזדמנות להיות פה.

עטרה אדלשטיין: אנחנו נפגשנו עם קובי כהן ועם יצחק אהרונוביץ' ובכל צורה שלא נסתכל על הבעיה, הבעיה היא של הממשלה, הבעיה היא חוקתית.

עטרה אדלשטיין: אני אגיד פה גם דבר יותר חמור, אני אשתמש בביטוי: פרוטקשן פוליטי.

עטרה אדלשטיין: כי המשטרה מבצעת איזושהי פעילות ונכנסת לתוך המאהל הבדואי והם מבצעים את מה שהם צריכים לבצע והם לא מספיקים לצאת ומגיע טלפון מהמפכ"ל שקיבל טלפון מהשר, שאומר להם: תגידו לי, אתם רוצים לסבך אותי?

עטרה אדלשטיין: למה אתם עושים לי את זה?

עטרה אדלשטיין: הם צריכים לחזור למאהל ולהתנצל בפני אותם בדואים שצוחקים מהם אחר כך בפנים.

עטרה אדלשטיין: אני יושבת פה מהבוקר ואני כואבת וכואבת, כי אני ישבתי עם אהרונוביץ' במפגש שהיו שם בדואים ואני פחדתי לדבר.

עטרה אדלשטיין: אני פחדתי להגיד שאני יושבת ראש בעלי עסקים בעמק שרה, כי פחדתי מה יעשו לי אחר כך.

עטרה אדלשטיין: ישבו פה היום חברי כנסת ערבים ואני פחדתי.

עטרה אדלשטיין: הרי הם באים לפגוע בנו.

עטרה אדלשטיין: הם פורצים לנו לעסקים והם אחר כך המסכנים?

2183: 90% מהמסחר אצלם זה בשוק שחור.

עטרה אדלשטיין: ואנחנו משלמים.

עטרה אדלשטיין: אני כואבת את הדברים האלה ואני זועקת את הדברים.

עטרה אדלשטיין: יום אחד יתפוצצו לנו בפרצוף, גם הפצצה המתקתקת של הבדואים וגם הפצצה של האזרחים המתוסכלים.

דוד אזולאי: גברתי הנכבדה, אני רוצה להגיד לך: בואי נבחין בין הדברים.

דוד אזולאי: זה שבונים מוסדות חינוך ומרפאות ומוסדות ציבור, זה טוב וזה צריך.

עטרה אדלשטיין: אדרבא.

עטרה אדלשטיין: לכן אני אומרת שהם לא מקופחים.

עטרה אדלשטיין: להפך.

דוד אזולאי: הבעיה שלנו היא עם אותו גרעין קשה של העבריינות שהזכיר כאן החבר, מיעוט שאתו אנחנו צריכים להתמודד.

דוד אזולאי: הבעיה שלנו היא איך אנחנו לוקחים את אותה שכבה של הבדואים, שהם אזרחים ישרים ומשתפים אותם במאבק הזה נגד אותם עבריינים.

עטרה אדלשטיין: אין מה לשתף אותם, אם אותם עבריינים מטילים טרור גם על אותם שייכים וגם על המשטרה עצמה ושמעתם שגם על שופטים.

עטרה אדלשטיין: אתם מצד אחד אומרים לא לעצור ומצד שני לעצור.

עטרה אדלשטיין: מצד אחד אומרים למשטרה לפעול ומצד שני כובלים את הידיים של המשטרה לא לפעול.

עטרה אדלשטיין: המערכת החוקתית צריכה לתת את התשובה.

2183: אני לא פעם אחת מנעתי מאזרחים לקחת נשק ולהילחם.

עטרה אדלשטיין: זו רק המערכת החוקתית, משום שאם אזרח ילך ויעשה משהו מיד יעצרו אותו.

עטרה אדלשטיין: אנחנו אזרחים שומרי חוק ואנחנו מצד שני נותנים לגיטימציה לאזרחים פורעי חוק.

עטרה אדלשטיין: זה לא הגיוני הדבר הזה.

עטרה אדלשטיין: פשוט לא הגיוני.

4413: טוב, אני באמת לא אכנס עם הגברת להגדרות פה.

4413: אני אומר רק: נושא הגידור, פתרון או לא פתרון, זה כרגע לא רלוונטי.

4413: לא נדון בזה עכשיו.

4413: אני אמרתי רק דבר אחד לבעלי העסקים ולראש העיר: לפחות לפקח על הכניסות והיציאות.

4413: זה מה שביקשתי.

4413: זה לא מתבצע מכל מיני סיבות.

2183: אין סמכות.

2183: המשטרה צריכה לעמוד במחסום הזה, כי אין סמכות לאזרחים לעשות כלום.

4413: מר בדש, אפשר לתעל אותם לאותם מעברים שאני רוצה.

2183: חבר הכנסת גדעון עזרא אמר לי שהוא רוצה להעביר הצעת חוק שלשומרים תהיה סמכות לבדוק.

2183: אין סמכות.

שמשון ראש-האי: צריך לעשות יותר הסברה בתקופה הראשונית.

שמשון ראש-האי: אנשים מפוחדים.

4413: אמרתי לכם: אני הקמתי.

4413: אמרתי: נפגשנו.

4413: היה מפגש עם בעלי עסקים בעמק שרה.

4413: לא כולם באו.

4413: אני לא יכול להוציא מאנשים את הפחד.

2183: אתה רוצה להוציא מאנשים את הפחד?

2183: תן קודם כל לשוטרים משמעות.

2183: שוטר שישנו בכביש, שישנו ברחוב, שישנו באזור התעשייה, שתהיה לו משמעות.

2183: אני רואה את השוטר, אני, אזרח שומר חוק, אני לבד אעבור לצד השני של הרחוב.

2183: אם אין לשוטר משמעות לאזרח בכלל אין בטחון.

2183: אנחנו נעזור לכם פי שניים.

2183: תרימו את קרננו טיפה.

דוד אזולאי: תודה, מר בדש.

4413: תן לי רק לסיים את המשפט, קודם כל לגבי המשטרה.

4413: אני אומר לכם: למשטרה, שאני מפקדה במחוז הדרומי, יש את כל הסמכויות לבצע כל מעצר וכל מרדף.

4413: היו מרדפים אלימים ולצערי גם היו הרוגים.

4413: ההנחיה של מפקד המחוז היתה שאנחנו לא עוצרים מרדפים.

4413: רודפים עד אחרון העבריינים, לא משנה איפה הוא נמצא וגם עם מסוקים עולים באוויר ומגיעים אליהם הביתה.

4413: זה אחד.

4413: משפט נוסף רק לחברת הכנסת סולודקין.

4413: אני מכיר את הסיפור של הנערים שם.

4413: אני ראיתי גם את התגובה אלייך של מפקד המרחב, במכתב שהוא כתב לך.

4413: היתה שם חבורה נכבדה.

4413: לא נפתח את זה כרגע לדיון.

4413: אני אומר לך, התשובה שהוא נתן, הוא אומר: בואו רק נשמע גם את הצד השני, כי זה דבר שהתפתח בהמשכיות.

4413: דבר אחד מפריע לי ואני אטפל בזה: נושא הדיאלוג שדיברו עליו פה.

4413: צריך מפקד המרחב או מפקד התחנה להסביר בדיוק מה קרה, אם לך או למישהו אחר.

4413: צריך לדבר על זה.

4413: אם לא היה מפגש כזה, לא טוב.

4413: אני אומר את זה ואני אעשה את זה.

4413: דבר אחרון, כדי לסכם את הנושא.

4413: אני פתחתי ואמרתי שאני מבין את המצוקות.

4413: לא שאני מתעלם מהן.

4413: אני מבין אותן, אלה תחושות, אלה הרגשות ודיברנו כבר על מספר שנים שזה מלווה אותנו.

4413: אני אומר לכם כמפקד מחוז קודם כל: אם צריך להטמיע ולעשות יותר, נעשה יותר.

4413: אני אומר את זה בצורה נחרצת ואמרתי את זה גם לאותם בעלי עסקים.

4413: אם צריך לעשות יותר נקדיש לזה יותר.

4413: צריכים להבין רק שהמשטרה לא מטפלת רק בעסקים של בעלי עסקים בעיר באר שבע, או במקום אחר.

4413: יש לנו עוד אלף משימות.

4413: אנחנו נעשה יותר.

4413: אני רק מצפה ליתר שיתוף פעולה מבעלי העסקים, כדי שיחד נוכל להרים את העסק.

דוד אזולאי: תודה רבה.

דוד אזולאי: רבותי, אני ברשות

דוד אזולאי: כם ניגש לסיכום הדיון.

דוד אזולאי: הוועדה פונה אל השר לביטחון פנים, להקצות יותר משאבים למחוז הדרומי על מנת להקטין את ממדי הפשיעה במחוז הדרומי, כדוגמת לוד.

דוד אזולאי: הוועדה מחזקת את ידי משטרת ישראל העושה בימים אלו למען ביטחונם של תושבי המדינה.

דוד אזולאי: הוועדה פונה לשר האוצר להורות על הפסקת אספקת הדלק לתחנות בלתי חוקיות בכלל ובדרום בפרט.

דוד אזולאי: הוועדה שמעה בדאגה רבה מהאזרחים ואנשי הציבור על מצב הפשיעה בדרום.

דוד אזולאי: הוועדה דורשת מהמשטרה לפעול ביד קשה כנגד העבריינות, בדומה לפעילות האינטנסיבית שהיתה בלוד שהוכיחה עצמה, כדי להשרות ביטחון על בעלי העסקים והאזרחים בכלל.

דוד אזולאי: הוועדה תקיים דיון נוסף בעניין הבניה הבלתי חוקית באזור הדרום.

דוד אזולאי: הוועדה קוראת למוסדות הממשלה ולמוסדות הציבור לשמש דוגמא ולא לתת יד לתשלום דמי חסות ולהגיש תלונות למשטרה כדי לסייע לה לאכוף את החוק.

דוד אזולאי: הוועדה פונה לעיריית באר שבע ולבעלי העסקים בעמק שרה לשקול אפשרות של גידור אזור התעשייה כדי לסייע למשטרה בתגבור השמירה ומניעת הפריצות ולאפשר פיקוח ביציאות ובכניסות של אזור התעשייה.

2183: אולי היית מכניס גם משהו בנושא של בדיקת חקיקה.

2183: שיפור בחקיקה.

דוד אזולאי: אני חשבתי על העניין הזה וההערה היא במקומה.

דוד אזולאי: העניין הוא שממ"ז דרום לא הכתובת לכך.

דוד אזולאי: אני אפילו פונה אליכם, אתם כאזרחים.

דוד אזולאי: אם ישנו רעיון לחקיקה כדי לסייע למשטרה בביצוע עבודתה, אדרבא.

דוד אזולאי: אני אשמח לקבל.

דוד אזולאי: מר בדש, אתה ראש מועצה ויש לך משפטנים.

2183: יש לנו שתי הצעות חוק שיושבות פה.

מרינה סולודקין: זו צריכה להיות חקיקה ממשלתית, בכלל לא פרטית.

2183: זה מה שאני אומר.

2183: לדעתי השר לביטחון פנים צריך לבוא עם רעיונות מה ייתן יותר כלים למשטרה.

דוד אזולאי: השאלה היא אם יש לנו כרגע איזושהי הגדרה.

דוד אזולאי: אני מוכן לקבל ממך הצעה ולהפנות אותה ישירות לשר לביטחון פנים.

דוד אזולאי: אדרבא.

דוד אזולאי: אני חושב שממ"ז דרום הוא לא הכתובת לעניין הזה.

דוד אזולאי: הכתובת הוא המשרד לביטחון פנים.

2183: המפכ"ל, המשטרה.

2183: הם יודעים איפה הם נופלים כל הזמן.

דוד אזולאי: בסדר.

דוד אזולאי: אז גם אתה, אדוני הממ"ז אם יש לך איזשהם רעיונות, תעביר אותם לממונים עליך שיעבירו אותם אלינו.

4413: אני חושב, אדוני היושב ראש, שזאת לא בעיה של חקיקה.

4413: הבעיה היא של חומרת הענישה.

4413: על זה אנחנו מדברים.

4413: חקיקה יש לנו.

4413: אתם מדברים, אני מבין, על זה שהם מגיעים לבית המשפט, משתחררים, או שמקבלים על תנאי או כל דבר אחר.

4413: זו חומרת ענישה.

2183: זו גם חקיקה.

2183: אחד גונב מאה מכוניות ומקבל שנה וחצי.

2183: אחרי שמונה חודשים הוא יוצא.

2183: משתלם לו.

דוד אזולאי: מר בדש, לך תדבר על מערכת המשפט.

דוד אזולאי: לך תדבר על מערכת המשפט.

דוד אזולאי: הס מלהזכיר.

דוד אזולאי: קודש קודשים.

דוד אזולאי: אתה מבין את הבעיה שלנו?

דוד אזולאי: מה אתה יכול לעשות נגד זה?

דוד אזולאי: הממ"ז לא אומר לך כרגע שאין.

דוד אזולאי: יש חקיקה.

דוד אזולאי: רק צריך לבצע אותה.

2183: אמרתי את זה קודם לפרוטוקול ואני אומר את זה שוב, לא לפרוטוקול: הם מפחדים.

דוד אזולאי: תשמע.

דוד אזולאי: אנחנו מודעים לכך, לצערי הרב.

דוד אזולאי: מצד שני אתה רואה איך היום – שמדובר על עצירים קטינים – עצורים למעלה מקרוב לעשרים קטינים והחמירו אתם במלוא חומרת הדין.

דוד אזולאי: אנשים שבחיים שלהם לא ראו שוטר בדרך.

דוד אזולאי: עצורים עד תום ההליכים.

שמשון ראש-האי: הם הגיעו לזה מסיבה מסוימת.

שמשון ראש-האי: לא בגלל שאתה ואני כאן.

שמשון ראש-האי: הם הגיעו למצב הזה.

שמשון ראש-האי: אין מה לעשות.

שמשון ראש-האי: המחיר הזה של הדמוקרטיה, לא נצא ממנו.

עטרה אדלשטיין: הם גם מחברים בין עצורים יהודים לעצורים ערבים.

דוד אזולאי: כשאני מדבר על קטינים, מבחינתי כולם אותו דבר.

עטרה אדלשטיין: זה לא יתכן.

2183: קטין שזורק אבן הורג, קטין שזורק בקבוק תבערה הורג וקטין שגונב רכב, בן 16, ונוסע 180 קמ"ש בכביש ונכנס ברמזור, הורג.

2183: הוא גם קטין, אבל הוא הורג.

2183: מה לעשות?

2183: אתה יודע בכמה מרדפים הוא יגיד לך שכולם מתחת לגיל נהיגה ובלי רשיון?

עטרה אדלשטיין: לעומת ילד שזה חד פעמי אצלו.

עטרה אדלשטיין: אנחנו חייבים לעשות את ההפרדה הזאת.

דוד אזולאי: רבותיי.

דוד אזולאי: אני לא יכול לעשות הפרדה כזאת, אסור לי לעשות הפרדה כזאת.

דוד אזולאי: ..

עטרה אדלשטיין: נכון.

עטרה אדלשטיין: אני יודעת שאסור לך.

דוד אזולאי: זאת גזענות ואני מציע, בואו נרד לפרופורציות הנכונות.

דוד אזולאי: פיני בדש היה פעם חבר כנסת.

דוד אזולאי: הוא יודע את משמעות העניין הזה.

דוד אזולאי: קל לדבר, לא קל לעשות.

דוד אזולאי: גם למשטרה היה נוח היום לפעול בשני מישורים, אבל יש מציאות קיימת.

דוד אזולאי: אנחנו חיים במדינה הזאת יהודים וערבים עם הטוב ועם הרע שיש בזה.

דוד אזולאי: זאת המציאות ואנחנו לא נשנה אותה.

עטרה אדלשטיין: אתם נלחמים בזה בצורה חוקית ואחר כך החוק הזה בא אלינו כבומרנג.

דוד אזולאי: גבירתי, סליחה.

דוד אזולאי: תודה רבה, אני מודה לכולכם.